text:
Endamálið við skeiðinum var, at tey lesandi út frá ástøðiliga tilfarinum á skeiðinum, og møguliga egnum royndum í starvslæru hjá leiðara, skuldu duga at meta um, hvat tey halda vera týdningarmikið at seta á dagsskránna innan námsfrøðiliga leiðslu, starvsfólkaleiðslu og strategiskari leiðslu í skúla, dagstovni ella serstovni.
Ein partur av skeiðinum var somuleiðis ein kanningarferð til London, har tað í hesum árum verður lagdur stórur dentur á leiðslu av tí námsfrøðiliga arbeiðinum. Í London luttóku tey lesandi á einum leiðsluskeiði nevnt “Pedagogical Leadership” við Dr. Ioanna Palaiologou á Early Excellence London Center
Harumframt vitjaðu tey námsfrøðingar og lærarar í leiðslustørvum á enskum dagstovnum og skúlum.
Ígjøgnum skeiðið skuldu tey lesandi einsæris lata inn eitt 1-2 A4 síður essay innan ávikavist tey trý høvuðsevnini: Námsfrøðilig leiðsla, starvsfólkaleiðsla og strategisk leiðsla. Somuleiðis kundi úrtøkan av kanningarferðini í Onglandi verða partur av einari essay-uppgávu.
Eitt fakligt essay var í hesum sambandi skilt út frá hugsjónini hjá Ketil Dybvik Meðan ein siðbundin uppgáva varð skrivað í hinum báðum 15 ECTS skeiðinum á linjugreinini, var til hetta skeið valt, at tey lesandi skuldu skriva 3 faklig essay. Eitt slíkt fakligt essay líkist eini frásjónargerð í einari BEd uppgávu ella aðrari stórari uppgávu, har tað narrativa elementið ofta er sterkari enn aðrastaðni í uppgávuni.
Dentur var lagdur á, at tað er loyvt at gera okkurt váðafult í einum slíkum fakligum essayi (loyvt er at hugsað víðari og seta spurningar við væl etableraða praksis ella ástøðir, men ástøðini og praksis skulu tó endurgevast rætt). Somuleiðis var loyvt teimum lesandi at gera eitt kreativt fakligt essay í staðin fyri eitt skrivligt fakligt essay.
Niðan fyri síggjast brot úr uppgávum hjá teimum lesandi, har bæði yrkingar, tekstur og myndir eru brúkt.
Brot úr uppgávuteksti:
"Í kríggi, verður strategi mangan umrødd sum td. ein stríðsætlan, hernaðarætlan og verju- og álopsætlan. Søgubøkurnar vísa, at tað ikki neyðturviliga er tann størsti og sterkasti, ið vinnur, men tann, ið hevur ta bestu strategiina. Í einhvørjum krígsfilmi, óheft av hvørji samtíð hann lýsir, síggjast herovastar um runda borðið, har teir leggja eina strategi fyri bardagan. Og, eins og í talvi, er tað mangan tann, ið dugir at spáa um, hvat man fara at henda nakrar leikir longur frammi, ið stendur eftir sum vinnari. Í krígsstrategi verða atlit tikin til m.a. styrkir og veikleikar hjá báðum pørtum, veður, landslag, mat og drekka o.s.fr. Alt hetta samanð verður tikið til eftirtektar, og skal tryggja best møguligu strategiina.
Á námsfrøðiliga økinum kann strategi lýsast sum td. ein langtíðarætlan, ein mannagongd og ein framferðarháttur. Og hóast tað er langt ímillum kríggj og námsfrøðiligt arbeiði, kunnu tó samanberingar gerast, tá hugsað verður um strategi. At leggja eina strategi fyri tí, ið møguliga fer at henda, síggi e, sum avgerandi faktorar í góðari strategiskari leiðslu. Eitt dømi um at leggja eina strategi fyri tí, ið møguliga fer at henda, kundi td. verið at gjørt eina ætlan ella gera seg kláran til at taka í móti tvímæltum børnum, ið er ein vaksandi veruleiki í føroyska samfelagnum. Ella hvussu stovnurin kann fáa sum mest burturúr tí tøkniligu menningini, ið støðugt fer fram í okkara samfelag".
Brot úr uppgávuteksti:
"Men eg má smílast, tá eg lesi allar hesar starvslýsingarnar, tí tað fær meg at hugsa um eina sera áhugaverda, álvarsliga og onkursvegna komiska starvssamrøðu, eg einaferð var til á einum dagstovni. Hevði søkt starv á dagstovni, sum søkti eftir fleiri námsfrøðingum, her skal eg líka siga, at eg var ikki byrjað at lesa til námsfrøðing tá.
...
Ja, nú kundi eg kanska fortalt beinanvegin, hvussu alt endaði, men orsøkin til at eg sigi frá hesi hendingini er, at tað hevur fingið meg at undrast á námsfrøðiliga leiðslu. Eri kanska ávirkað av, at eg nú lesi til námsfrøðing sjálv, og skjótt skal til at søkja hesi størv, sum eru lýst á portalum og bløðum. Men tað sum serliga hevur fingið meg at hugsa um hetta er, at sum námsfrøðingur hevur fakligheitin sera stóran týdning, og tað at vera námsfrøðingur ger, at tú automatiskt ert leiðandi, tá tú ert til arbeiðis, uttan mun til hvørja uppgávu tú hevur á arbeiðsplássinum. Og hvussu gevur tú hetta víðari".


c: text/html

text:
Wednesday, November 21, 2012
TÍÐINDI
Eftir at hava notið eina góða portión av In Mente í gjár, komu tey syrgiligu tíðindini, at fína mentanarsendingin hjá Suna Merkistein er tikin av skránni umgangandi fram til nýggjárs og at tað sama er galdandi fyri allar møguligar aðrar sendingar sum Vitan, Rót og Rútma, Áðrenn Elvis osfr. Tá krubban er tóm bítast rossini og eftirráðini eru mong í kjalarvørrinum á skelkinum. Mentafólk á facebook halda ítróttin vera farnan avstað við ov nógvari fíggjarligari orku, summi halda, at vit eru ov negativ og at tað er negativt og typiskt føroyskt at vera negativ, meðan onnur halda sjónvarp vera tað bera oyðsl. Onkur heldur seg kunna gera sjónvarp fyri lítið og lætt. Útvarp er ein herligur miðil og eg ivist onga løtu í, at sjónvarp er kostnaðarmikið. Men ikki rokni eg við, at vit í framtíðini kunnu lata okkum lynda við útvarpi og ongum sjónvarpi, framtíðin gongur ikki aftur eftir hæli. Nú er tað so, at nokk so nógv trøll og grátt undir steini stingur seg upp í tílíkum støðum, og nógv teirra mæla til at droppa kringvarpið, sløkkja fyri lortinum og nógv annað, sum er heilt ómetaliga lítið uppbyggiligt og deprimerandi at lesa, sjálvandi er tað ómetaliga umráðandi fyri okkara lítla samfelag at standa saman um eitt felags alment Kringvarp. Eg føli við starvsfólkunum í Kringvarpinum, sum umframt alt møsnið, verða hótt við reellum uppsagnum og sum skulu hava hetta damoklessvørðið hangandi uppi yvir sær allan tann hugnaliga jólamánaðan. Tað hevur eingin av teimum uppiborið. Tað skiltist í gjárkvøldið at fakfeløgini Starvsmannafelagið og Føroysk Miðlafólk hava sent út yvirlýsing, har tað m.a. stendur, at "Fjølmiðlar eru ein hornasteinur í demokratisku skipan okkara, og tí er tað av alstórum týdningi, at vit hava eitt vælvirkandi og vælrikið Kringvarp. Kringvarpið hevur skyldu til at umboða allar føroyingar óheft, og tí tolir Kringvarpið ella føroyska samfelagið als ikki slíka skerjing, sum liggur í kortunum. Enn kenna vit ikki endaligu avleiðingarnar av sparingunum, men líkamikið hvat hendir, verður hetta eitt stórt bakkast fyri Public Service tænastuna, og einum slíkum afturstigið má politiska skipanin steðga. Feløgini vilja vísa á, at skerjingarnar í Kringvarpinum kunnu fáa stórar samfelagsligar avleiðingar: - Óhefti tíðindaflutningurin verður nógv skerdur. - Public Service skyldan dettur burtur. Føroya fólk fær ikki ta óheftu miðlatænastu, sum tey hava krav uppá og hava goldið fyri. - Eftirlitið við politisku skipanina og valdshavarum viknar í ólukku mát. Starvsmannafelagið og Felagið Føroysk Miðlafólk vóna og vænta, at ein onnur loysn enn hópuppsagnir verður funnin. Tí tað er og verður ikki góðtikið, at limir okkara eru tiknir sum gíðslar í eini støðu, sum teir púra uttan skyld, eru endaðir í".
Vit skilja væl, at starvsfólk í Kringvarpinum eru illa við, men tað eru vit onnur so sanniliga eisini og sjálvt um tað ikki hjálpir stórt at yvirdramatisera ella at mála tann grábeinta uppá veggin, so er tað freistandi at síggja avtøkuna av einum almennum kringvarpi sum enn eitt tekin um eina niðurbræðing av føroyska samfelagnum. Í umdiskuteraðu Heimvitisferðini hjá Tóroddi Poulsen gongur niðurbræðingin serliga út yvir teir stovnar og tey støð, har list, mentan, vitan og ond eigur at ráða. Sunnudagin er Bókadagur, tá fer Tóroddur Poulsen at lesa upp yrkingar í Norðurlandahúsinum, kanska fer hann at lesa hesa, sum eitur TÍÐINDI:
summi fara niðan í kringvarpið
at keypa ella selja tíðindi
tann besti gjaldmiðilin er kettlingar
teir skulu helst vera deyðir
og eru teir ræstir
fært tú rættiliga nógv tíðindi
og tú fært eisini útgoldið í kettlingum
um tú sjálvur hevur tíðindi at selja
kringvarpið sendir ikki gjøgnum luftina longur
tí eingin almennur stovnur fær streym
tó er landssjúkrahúsið undantikið
har tey fáu ríku kunnu fáa sjúkuviðgerð
øll onnur mugu lekja seg sjálv verða tey sjúk
tað duga nøkur
men tey flestu leggja seg at doyggja
og tað hava altíð verið góð tíðindi
at onkur doyr
og so er gongd aftur í handlinum
(KP)
Posted by Listin at 8:05 AM

robotstxt: allowed

filter: keep


text:
Súkklumøguleikar?
31. Mai 2013
Til kommunuval, verður tikið fram, at súkklubreytir eiga at gerast her og har, at tryggari...
Tí mugu vit hava færri sjúkrahús
29. Mai 2013
Fyrr søgdu vit, at ein lækni var ein sum opereraði...
Fýra góð ár hjá Klaksvíkar Kommunu
27. Mai 2013
Á býráðsfundinum 23. mai varð roknskapurin fyri 2012 góðkendur. Roknskapurin...
Vælkomin til Nólsoyar!
25. Mai 2013
Nógv verður prátað um trupuleikan/avbjóðingina, at fólk flyta. Summi seta...
Hanus Samró hartar ES og Damanaki
15. Mai 2013
Fólkaflokkurin: Hanus Samró hevur verið á fundi hjá “the Alliance...
Samráð um ES-revsitiltøk við danska fiskimálaráðharran
13. Mai 2013
Sambandsflokkurin...
Nei Hergeir, søgan um “Fountain house” heldur fram
08. Mai 2013
Hergeir Staksberg gevur undirritaða skyldina fyri, at uppskotið um almenna...
Gott fundarfólk og góðu javnaðarfólk
06. Mai 2013
Tað er mær ein stór...
Gott fundarfólk og góðu kammeratar!
06. Mai 2013
Tað er mær ein stór gleði at kunna samlast...
Tann perfekti lesnaðurin
04. Mai 2013
Eg gleði meg, til tað verða leiguíbúðir til lesandi...
Útbúgvingar og fólkavøkstur
02. Mai 2013
Komið er hartil, at vit eru noydd til at síggja...
Kommunulæknaskipanin eigur eisini at fevna um Nólsoynna!
30. Apr 2013
Mong vóru vallyftini til kommunuvalið 2012 og eg hugsi at...
Kt í fólkaskúlanum
22. Apr 2013
Dagførdur fólkaskúli krevur dagførdar lærarar og dagførd amboð. Men tað krevur ávísa játtan - fíggjarliga...
- Sanniliga kunnu vit øll gleðast!
22. Apr 2013
Eg endaði í einum kjaki í farnu viku, har kjakari...
Helle hermir!
22. Apr 2013
Danska stjórnin hjá Helle Thorning Schmidt hevur í dag boða frá, at tey eru vorðin...


text:
Frætti sum slatur í gjár at vit væntandi skulu við tveimum flúgvarum til Køge Open í ár, av tí at vit ikki passa í eitt. Flogførini hjá Atlantic taka upp í 96 fólk, so tað má merkja at vit vera í øllum førum um 100 fólk í Køge í oktober 🙂
Køge Open er árlig altjóða svimjistevna hjá Køge Svømmeklub, sum føroysk svimjifeløg hava luttikið á í fleiri ár eftirhondini. Í ár fara í øllum førum fýra svimjifeløg – tak meg ikki í tí, men eg meini tey eru FLOT, Fuglafjarðar Svimjifelag, Reki og Ægir.
Føroyingar hava klárað seg rættiliga væl á stevnuni, serliga í kraft av Elspu Mørkøre sum eigur heili 10 av teimum 17 metunum hjá gentum í ‘gruppe 2’. Føroyingar gjørdust nr 2 í kappingini í fjør, tá ið øll stig vórðu samanløgd, umframt at Elspa stendur upplistað fyri besta bragd hjá juniorgentum (747 stig í 200 frí).


text:
Tíðindaskriv
07.02.2018 - 19:16
Mentan > Mentan > Konsertir
Nú verður Um Tónleikin aftur, hesaferð eru tónleikaligu høvuðspersónarnir Kim Hansen, Eyðun Nolsøe, Jens Marni Hansen og Dánjal á Neystabø.
Tiltakið verður í Reinsarínum 8. februar. Um Tónleikin er eitt afturvendandi tiltak, har okkara fremstu sangskrivarar hittast á sama palli, og saman og hvør sær spæla síni løg og tosa um søguna handan tey. Fýra sangskrivarar, ið allir á onkran hátt hóska saman, verða settir á sama pall, fýra sangskrivarar, fýra stólar, tveir gittarar og tvey klaver og ein rúgva av góðum sangum.
Áður hava Hanus G. Johansen, Kári P., Stanley Samuelsen og Martin Joensen havt útseld Um Tónleikin tiltøk í Reinsarínum í Tórsgøtu. Kim, Eyðun, Jens Marni og Dánjal hava allir verið virknir á tónleikapallinum seinastu 20-30 árini, og hava á hvør sín hátt sett sítt fingramerki á nýggjari føroyska tónlekasøgu.
Allir fara á pall saman, og skiftast so at spæla síni løg og tosa um tónleikin, og søguna aftan fyri løgini. Um Tónleikin er hóskvøldið 8. februar.


text:
Lucy Cousins er enskur rithøvundur, fødd í 1964.
Hon hevur prógv í grafiskari sniðgeving frá Canterbury College og Royal College of Art.
Hon býr í Hampshire við manni og fýra børnum.
Hon er sera virkin rithøvundur, hevur meiri enn 12 milliónir bøkur á prenti, sum telja alt frá myndabókum, klaffabókum, toybókum, spælibókum og litbókum.
Hon sigur seg fáa størri íblástur av at síggja tekningar hjá skúlabørnum enn at vitja listaskálar.
Útgávur:
2000 Fyrsta klaffabókin hjá Malju
2001 Á garðinum hjá Malju
Malju dámar at koyra
Malju dámar at spæla
2002 Hvussu nógv er klokkan, Malja?
Malja alt árið
2003 Húsið hjá Malju
Jólaaftan hjá Malju
Malja er so góð við teg
2004 Glitrandi, skróvandi talbókin hjá Malju
Ælabogadreymurin hjá Malju
2005 Ha, ha Malja
Tað er stuttligari við Malju
2006 Malja fer á bókasavnið
Undurfulla veðurbókin hjá Malju
2007 Malja stór Malja lítil
2008 Brumm brumm, Malja
Kvagg kvagg, Malja
Nammi namm, Malja
Tuut, tuut, Malja
Umrøða:
Judith Rosen: Q & A with Lucy Cousins. Publishers Weekly, 27. sept. 2012
Heiður:
1997 Bologna Ragazzi Non-fiction Prize fyri Húsið hjá Malju
Heimasíða:


text:
Hevur tú biðið um okkurt ávíst í dagar, vikur, mánaðir, ja kanska ár, uttan at hava fingið nakað svar? Hevur tú nakrantíð hugsað, at eingin Gud man vera til, tí tað tykist, sum um hann ikki hjálpir tær í tínum lívið? Og um hann ikki er til ella ikki svarar, hví so yvirhøvur biðja?
Spyrt tú nakrantíð teg sjálva/n: “Hví er mítt lív, so sum tað er?” Tú hyggur kanska ónøgd/ur at tínum lívi og undrast um, hvussu lívið lagaði soleiðis, sum tað gjørdi: “Hví livdi eg ikki øðrvísi?
Kærleikin man vera tað ríkasta, menniskju kunnu uppliva. Kortini vísa hagtølini, at eitt av hvørjum trimum hjúnaløgum í Føroyum endar við hjúnaskilnaði. Nakað, sum byrjaði við kærleika og vón um eina ríka framtíð, miseydnaðist. Hví?
“Hví segði eg ikki: “Ja takk!”? Soleiðis kann eg sum menniskja hugsa, tá ið eg angri fortíðina. Um eg ikki tók ímóti eini gávu ella tænastu ella ímóti rósandi orðum, sum vóru ætlað mær. At eg ikki møtti menniskjum, sum bjóðaðu mær sína tíð, sítt vinalag og sín felagsskap. Hvussu nógv ríkari var eg í dag, um eg tók ímóti?
Hevur tú álit á fólki? Ella kennir tú teg sviknan so mangan, at tú mestsum hevur mist álitið á tíni medmenniskju. Aftur og aftur vísir onkur seg at vera nakað ávíst, men verður síðani avdúkaður fyri nakað heilt annað.
“Um eg vann eina millión krónur, so var lívið betri!” Vit kunnu hava ymiskar hugsanir um, hvat okkum tørvar, soleiðis at lív okkara varð betri. Og tað kann væl vera, at nógv av hesum hevði gjørt lívið lættari, um ikki betri. Men vita vit veruliga, hvat okkum tørvar?
Mangan miseydnast ymiskt hjá okkum menniskjum. Tað, vit ætlaðu, gjørdist ikki, sum vit vónaðu og tað, vit settu okkum fyri, vísti seg at gerast nakað heilt annað. Í slíkum støðum hava vit fyri at spyrja okkum sjálv: “Hví fyrireikaði eg meg ikki?”
Tá ið alt kemur til alt ljóðar spurningurin: Hvat er neyðugt hjá mær at vita og gera? Hvør er niðurstøðan? Um eg í einum setningi kann siga, hvat kristindómurin er, hvussu kann eg so siga tað?
Viðhvørt hugsa vit um onkran kæran, sum undan okkum er farin. Tað kunnu vera foreldur, ommur, abbar, vinfólk ella onnur, sum ikki eru okkara millum longur. Vit minnast tey. Teirra andlitsbrá, verumáta, gerningar og orð.
Ert tú nakrantíð vónbrotin? Tú ætlaði nakað ávíst, men tá ið avtornaði, gjørdist veruleikin ein heilt annar. Tú vart skuffað ella skuffaður av einum øðrum menniskja. Fá komu í føðingardag, hóast tú vónaði fleiri.


text:
Nú kongaliga hátignin Hendrik prinsur er látin 83 ára gamal, hevur Ríkisumboðið skipað so fyri, at møguleiki er hjá fólki at skriva samkenslukvøðu í kondolancubókina, sum í hesum viðfangi hevur ligið frammi ymsar staðir í Føroyum.
Í dag og í morgin – 26. og 27. februar - liggur kondolancubókin frammi í býráðssalinum hjá Runavíkar kommunu í Saltangará. Báðar dagarnar ímillum kl. 09:00 og 16:00 ber til at støkka inn á gólvið. Øll eru hjartaliga vælkomin, og skuldi tað ikki borið onkrum til, táið opið er, kann ringjast til 237015 ella 237021.


text:
Í spurningurin um heilsu, var spurt: Hvussu er heilsan hjá tær í mun til tin aldur?
Hetta er ein spurningur, bert tekur støði í, hvat tann sum svarar heldur um sína heilsu. Her verður ikki á nakran hátt hugt eftir sjúkrasøgum ella læknaligum metingum. Vit kunnu kalla svarini sjálvuppfataða heilsustøðu.
Svarmøguleikarnir vóru fimm: Sera góð, góð, hampilig, ring og sera ring. Í summum av uppgerðunum eru tey bæði jaligu svarini løgd saman og tey bæði neiligu svarini løgdu saman.
Høvuðstalvan yvir allar føroyingar vísir, at 83% av øllum halda sína egnu heilsu vera góða ella sera góða í mun til aldurin.
Svarini broytast nakað, við árunum. Av teimum, sum eru yngri enn 15 ár svara 76%, at heilsan er sera góð. Og kanska ikki so óvæntað, so minkar parturin, sum svarar sera góð við aldrinum. Millum tey elstu – 85 ár og eldri – vóru 86%, sum svaraðu at heilan var sera góð, góð ella hampilig.
Ein lítil munur sæst á, hvussu fólk kring landið meta sína egnu heilsu. Ein partur av frágreiðingini til, at tað eru fleiri í Sandoynni, sum svara hampiligt og ring, er at parturin av eldri fólki er hægri í Sandoynni enn í hinum sýslunum.
Her sæst eisini ein munur á svarunum eftir støddini á bústaðarøkinum. Men eisini er er ein av forkláringunum, at á teimum smæstu plássunum er fáa undir 15 ár og lutfalsliga nógv eldri.


text:
Torkil Beder
gjørdar fyrst i sekstiárunum, – pulpiturið varð lækkað og lagt longur inn í kirkjuna, og bøtt varð um benkurnar. Men í kirkjuráðnum mundu øll vera greið yvir, at nakaði munagott matti gerast, um vit skuldu fáa kirkjuna soleiðis, at vit mettu hana at vera góða og tíarhóskandi .Og tað, sum vit hugsaðu um, var at fáa víðka gomlu kirkju við at byggja upp í hana.
vóru umleið 1200 fólk inni, og ein fittur partur av teimum vóru fólk úr Fuglafirði, sum eru búsett aðrastaðni. Tey vóru leitaði heim til bygdina, har tey upplivdu barna- og ungdómsár, fyri at vera við hesa hátíðarstund.Tá klokkan ringdi til gudstænastu, var ein stutt bønarstund hildin í Thabor, har varabispur og bispur okkara I København, Ole Bertelsen,
prestar, kirkjuráðslimir, limir í bygginevnd, umboð fyri landsstýrið, ríkisumboð og kirkjustjórn vóru saman komnir, og sálmurin »Tín miskunn, o Guð, er sum himinin há« varð sungin. Síðan var gingið í skruðgongu heim í kirkjuna við báðum bispunum á odda, meðan luttakarar í skrúðgonguni bóru gamlar og nýggjar kirkjulutir heim í kirkjuna. Og meðan gingið varð innar, og varabispur setti hvøn lut á sítt pláss, sang eitt sangkór stjórnað av John Højby: Hin signaða dag vit síggja fró. . . .Tá ið skruðgongan var komin innar, vórðu øl1 pláss inn eftir gólvinum fullsett, so fólk stóðu sum sild í tunnu, og a knæfallinum sat fjøld av børnum. Og so for vígsluhátíðin fram.. Klokkari var Edvard Skarðsá, ið hevur ringt í skjótt 40 ár. Heðin Kambsdal var við urguna, sum er úr gomlu kirkju. Poul Martin Joensen, deknur, las inngangsbønina, Ole Bertelsen, biskupur, helt vígslutaluna, Eivind Vilhelm, varabispur, vígdi kirkjuna, sóknarpresturin prædikaði út frá dagsins texti og Sámal Kristiansen, deknur, las útgangsbønina. Og ímillum alt hetta fylti felagssálmar og kórsangur hetta vakra kirkjuhús, har so mangar røddir sungu saman sum neyvan nakrantíð fyrr í Fuglafirði.Aftaná gudstænastuna varð døgurði á »Restaurant Muntra« fyri gestum, har røður vórðu hildnar, og mangar tøkkir vórðu bornar fram.Kl. 17 var aftur farið í kirkju til kirkjukonsert, har kórið, ið var savnað saman til dagin úr mongum búplássum, gleddi okkum við sínum vakra sangi. Sangstjóri var John Højby, ið var komin úr Danmark fyri at stjórna framførsluni av vígslukantatu, sum Alexander Kristiansen, lærari, hevði skrivað til dagin, og sum Højby hevur gjørt lag til. Til konsertina mundu vera um 800 fólk.
Um kirkjuna sigur arkitekturin, at hann læt høvuðsbygningin vera sekskantaðan. Báðir endarnir ganga fram í spíss, so at grundflatan her minnir um bátin, og hann læt hana lyfta seg upp móti himli eins og fjøllini rundan urn hana. Útbygningurin er inspireraður av tí gomlu føroysku trækirkjuni við træveggjum og flagtekju. Og tornið setti hannvið síðuna av kirkjuni, soleiðis at hitt lága síðuskipið bindur torn og høvuðsskip saman. Innan er kirkjan klødd við viði, og í skjøldrinum yvir altarinum er 7 armaður ljósastaki sum relief í vegginum. Tey stóru vindeygu á sunnaru síðu gera, at tú eins og í gomlu kirkju kann sita og uppliva vakurleikan í nattúruni uttanfyri. Altarborðið er tjúkk laminerað træpláta, sum verður borin av føroyskum gróti, og eisini doypifunturin er føroyskt grót. Og úr føroyskum gróti eru eisini flísarnar a k6rg6lvi, forkirkju og bíðirúmi. Beinkirnir eru polstraðir og klæddir við klæði, sum er vovið úr føroyskum tógvi. Vilja vit spyrja, hvar síggja vit okkurt úr gomlu kirkju, er at siga, at víst eru lutir, sum hava verið nýttir í gomlu kirkju, hóast tað nógva er nýtt. Grundarsteinarnir, sum síggjast í vegginum inni í kór, eru evnaðir úr steini, sum gamla kirkja var laðað við. Messingstakarnir á altarinum hava uttan iva verið í gomlu kirkjuni við Garð, og somuleiðis gamli kalikurin og diskurin, sum standa a altarinum. Tey komu til kirkjuna 1836 í staðin fyri kalik og disk í messing, sum ikki eru til meira. Men gamli kalikur er so illa farin, at vit einans kunnu varðveita hann sum skreytlut. Eisini altarkannan og oblateskjan, bæði úr silvuri, eru úr gomlu kirkju, hóast teir lutirnir ikki eru gamlir. Yvirdoypifuntinum hongur bronsukrúna við livandi ljósum, ið verða tendraðvið dóp og konfirmatión. Henda krúnan hekk eisini í gomlu kirkju.Møguliga finna vit eisini pláss til aðrar krúnur, sum kirkjan eigur. Ogmong, sum tína inn í nyggju kirkju, vilja kennast við bæði modelskipini,sum eisini hingu í gomlu kirkju, sluppin “Norðlýsið«, sum kirkjan fekktil sín 100 ára dag, og skipið »Rødefjord«, – model av skipi, sum kgl. handilin átti, og sum varð latið gomlu kirkju úr Danmark fyri einum 10árum síðan. Men tað mesta, sum verður nýtt aftur úr gomlu kirkju, sæst ikki, títað liggur fjalt aftanfyri klædning so sum allur stórviðurin í tí lágasíðuskipinum. Eisini eru báðir teir tjúkku træbjálkarnir, sum beratakið í torninum, evnaðir úr bjálkum frá gomlu kirkju.Til vígsluna fekk kirkjan mangar og goðar gávur. Altarsilvurið -kalikur, diskur og krusifix – er smíðað av Bent Exner, gullsmiði, og erlatið kirkjuni av Havsbrún í Fuglafirði, altardúkurin er gjørdur av 4systrum úr Fuglafirði, og saman við nýggjum messuakuli fekk kirkjan hannsum gávu til vígsluna. Eitt skip – model av sluppini »Pilot« – varlatið kirkjuni av manni, sum sjálvur hevur gjørt tað. Hann átti barna-og ungdomsár í Fuglafirði, har faðirin var klokkari. Frá kommununi fekkkirkjan ein kekk upp á 50.000 kr. Og soleiðis kundu vit hildið áfram.Og lat meg so her í milIum gávurnar nevna allar teir tímar, harmenn góvu arbeiði og tíð. Og so vóru tað allar rokningarnar fyriarbeiði ella tilfar, har vit fingu frá 10 till 100 % í avsláttri. Althetta hevur samvirkað, so at vit fingu eina kirkju fyri 7 1/2 millión,ið óivað skuldi havt kostað 9 milliónir, um alt skuldi verið goldið viðfullum virði.


text:
Í farnu viku var fyrsta viðgerð av uppskot um broytingar í løgtingslóg um ferðslu í Løgtinginum. Lógaruppskotið gevur heimild til, at tað er gjørligt hjá summum fyritøkum at fáa atgongt til almennu akfarsskránna, meðan onnur ikki fáa atgongd.
Grundgevingin hjá Samferðslumálaráðnum er, at talgild atgongd er í stríð við persónsupplýsingar -lógina, og leggur Ráðið upp til, at fyritøkurnar í staðin kunnu gera sum tær plaga og seta seg í samband við antin løgregluna ella Akstovuna. Við øðrum orðum fáa fyritøkurnar, talan er um, atgongd til upplýsingar úr akfarsskránni við at ringja til løgreglu ella til Akstovuna, og tað er sambært Samferðslumálaráðnum ikki í stríð við persónsupplýsingarlógina. Hetta er umsitingarliga tungt og tað gevur ógvuliga lítla meining. Serliga tá hugsað verður um, at aðrar fyritøkur longu hava atgongd til akfarsskránna. Er tað soleiðis at tað er í stríð við persónsupplýsingarlógina, so eigur henda lóggáva at verða tillagað. Í hesum sambandi ber til at seta krøv til, hvussu fyritøkurnar skulu handfara hesar upplýsingar
Lógaruppskotið er til fyrstu viðgerð í løgtinginum. Føroya Arbeiðsgevarafelag vónar, at Løgtingið sær tað mótsigandi í grundgevingingum hjá Samferðslumálaráðnum fyri ikki at ganga viðmerkingunum hjá Handislvinnufelagnum á møti. Eisini er neyðugt at tryggja, at onnur lóggáva verður tillagað, tá ein lóg verður broytt.


text:
Falkur
Falkar (frøðiheiti - Falco) eru grammastu rovfuglar. Nógv eru sløgini, t.d. veiðifalkur, smiril og tornfalkur, og flestu liva einans av fugli, sum teir taka í flognum. Teir flúgva óføra skjótt, hartil eru teir knappir í vendini. Nevkrókurin er stórur, og aftan fyri hann hava teir hvørjumegin ein brodd sum eina sagtonn til at skræða sundur við. Falkur livir í einbýli og tolir ikki aðrar falkar nær hjá sær.[1]
Slag[rætta | rætta wikitekst]
- Smyril
- Falco naumanni (Reyðsmyril)
- Falco tinnunculus (Grýtissmyril)
- Falco vespertinus (Kvøldsmyril)
- Falco subbuteo (Vákasmyril)
- Falco columbarius (Smyril)
- Falkur
- Falco rusticolus (Veiðifalkur)
- Falco peregrinus (Ferðafalkur)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Eg haldi, at vit vóru umleið trýss mentanaráhugað fólk, sum vóru komin at feira yrkingarsavnið hjá Sissal Kampmann "Endurtøkur" og at lurta eftir upplestri og tónleiki. Eg byrjaði sjálv við at greiða frá sjálvari skapanarsøguni hjá yrkingarsavninum, har Listabloggurin í grundini hevur ein umráðandi leiklut, tí tað var Inger, sum á sinni bað Sissal Kampmann um at skriva jólakalendaran 2011. Sissal játtaði og gjørdi okkum hervið jólamánaðan í fjør til ein bókmentaliga spennandi mánaða.
Tað er bróðir Sissal, hin evnaríki Ludvík Breckmann, sum hevur gjørt permuna bæði á Endurtøkum og á fyrra savni Sissals "Ravnar á ljóðleysum flogi". Hann legði út við at lesa nakrar nýggjar áhugaverdar yrkingar. Síðan bar Carl Jóhan Jensen fram ta hugtakandi jólakalendarayrkingina, sum stóð at lesa á Listablogginum jólini 2010, "Myndir á eini óhildnari framsýning". http://listinblog.blogspot.com/search/label/J%C3%B3lakalendarin%202010
Carli Jóhan á baki var Marjun Syderbø Kjelnæs, hvørs nýggja yrkingarsavn Rót Tripp, eg enn ikki havi lisið, og tað er ein feilur, skilti eg á intensitetinum og húðleysheitini í upplestrinum (í orðaskjáttuni stendur orðið "avtøka" undir "hudløshed" og tað er í hvussu so er ítøkiligt, men ikki tað, sum eg meinti við). Óansæð so ætli eg mær til bókhandils skjótast. Jákup á Lakjuni spældi nøkur innilig løg og síðani las Daniella Andreassen brot burtur úr bókini "Dilemma", umframt okkurt nýtt, sum hon hevði skrivað og sum henni líkt varpar ljós á øll tey nógvu vanligu og óvanligu ritualini í gerandisdegnum.
Tað var Sissal Kampmann sjálv, sum fekk seinasta orðið, í øllum førum á føroyskum, tí aftaná hana varð sungið á enskum, men fyrst las Sissal upp nøkur framúrskarandi brot úr yrkingarsavninum. Afturvið skapaði Jón Mc Birnie eina basskollasjsu, sum spældi upp til og undir huglagnum í yrkingunum. Tað riggaði sera væl og síðan spældi Jón saman við framúrskarandi sangaranum Flóvini Viderø nøkur løg harav tvey vóru heimagjørd og sum somuleiðis eydnaðust sera væl. At enda spældu teir báðir Riders on the storm hjá The Doors, ið gjørdist eitt huglagsmettað punktum hjá einum ógloymandi mikukvøldi í Mimir. Vit ynskja Sissal Kampmann og forlagnum Eksil hjartaliga til lukku við útgávuni. Eg seti inn nakrar myndir frá tiltakinum umframt tvær leinkjur til ummæli á blogginum.


text:
Mín topp 5 listi yvir mest skuffandi konsertir
Eg havi verið til hópin av góðum konsertum og nógvum ringum, fari at seta saman listan við teimum fimm, ið skuffaðu mest. Hetta eru ikki verstu konsertirnar, men tær, har vón frammanundan og uppliving hava verið longst frá hvør øðrum
Tað munnu vera fáar konsertir, ið eg havi glett meg so nógv til, sum Húskallar á Summarfestivalinum í 2008. Bólkurin skuldi spæla árið fyri, men veðrið avlýsti tað framførsluna, og eg noyddist at bíða eitt heilt ár afturat, til at uppliva størsta føroyska kult bólkin live.
Eg havi elska Húskallar síðan eg einaferð fyrst í 90’unum fekk fatur á bandinum hjá teimum. Hetta er ein av teimum skuffandi konsertunum, ið eg havi ummælt, so her er ummælið:
Sum ummælari sleppur tú onkuntíð at ummæla okkurt, ið tú veruliga gleðir teg til. Hetta kann vera torført, tí, um tú hevur serligan forkærleika fyri onkrum, kann vera trupult at lurta og hyggja við einum opnum sinni. Tá eg stóð á Vágsbøi í sirmi, og sá Húskallar koma á pallin var eg veruliga spentur. Hetta fór uttan iva at vera ein heilt serlig konsert, og møguliga eisini tann einasta eg nakrantíð fór at uppliva við hesum Føroya størsta kult bólki.
Ein garrvillur gekkur
Meðan ljóðið av eini stórslignari intro, ið millum annað blandaði ymisk løg av bandinum hjá Húskallum í eina ljóðkolagu, buldraði í hátalarunum, komu húskallarnir inn. Teir vóru ílætnir myrka morreyðar troyggir, keppar og føroyskar húgvur – Hjarta í mær sló skjótari, tá teir byrjaðu at spæla, Knappiliga fór lagið yvir í Gekka sangin og Gekkurin sjálvur garrvillur kom hoppandi inn í sínum knarvkoti, syngjandi eyðkenda eyðkennislagið hjá Gekkinum. Hetta var so øgiliga beinrakið, og so øgiliga óvæntað, at eg og øll hini á Vágsbøi góvu okkum yvir og flentu hjartaliga.
Hetta var herligt
Hetta boðaði frá góðum. Tá Jákup Alberg nú kom hoppandi inn á pallin í gummiskón, hálvhosum og føroyskari húgvu við eini banjo í hondini og byrjaði at syngja um Hans Ansgar, kundi eg ikki annað enn rópa av ovfarakæti – Hetta var herligt.
Ein svøk framførsla, ið ivaleyst bert fór at vaksa uppaftur svakari. Men nei, longu tá sangurin um Hans Ansgar var liðugur, var eg farin at troyttast av sanginum hjá Jákup Alberg.
Longdist eftir Kaj
Sum gamal fjeppari eri eg greiður yvir, at Jákup Alberg á ongan hátt kann metast sum ein upplagdur sangari. Hann syngur nasalt og ja, beinleiðis illa. Hetta er ein partur av sjarmuni og riggar onkursvegna á bandinum hjá Húskallum. Men á konsert á Vágsbøi í sirmi og snýkjandi náttarkulda var sjarman eitt sindur torfør at finna, og tá Jákup Alberg hevði sungið fleiri onnur løg, var eg farin at leingjast illa eftir hinum sangaranum, Kaj. Tá Kaj endiliga kom aftur á pallin, hesaferð uttan gekkaskort og kot, vaks vónin aftur. Kaj, ið vanliga er ein góður sangari, saman við hesum stóra úrvalsbólki av tónlistarligum úrmælingum – Tað kundi næstan bara verða gott. Men ak, aftur skuffaður. Kaj orkaði als ikki at syngja, og tann vanliga so góða røddin var ein skuggi av sær sjálvari. Tað tók fleiri løg, áðrenn Kaj fekk skil á røddina, og upphitaður kundi syngja” Bóndin hungrar” og “Ria” til stóra frægd fyri áskoðararnar. Hesi løg riggaðu væl, men vóru ikki nóg mikið at bjarga heildarupplivingini.
Lokkaðir at luttaka?
Ein søga gongur um upptøkurnar av Húskalla bandinum, at Kaj, Jákup Alberg, Jón og hinir húskallarnir væl vistu, at hetta bandið var nakað heilt serligt, ið lætt kundi gerast nakað, ið teirra vinir í føroyska tónleikalívinum fóru at halda hánt um. Tí lokkaðu teir flesta allar etableraðar tónleikarar at spæl ein part av eini solo á einum lagi. Hetta soleiðis, at teir við síni luttøku, ikki á sama hátt kundu finnast at bandinum.
Eg veit ikki, um tað er sama prinsipp, ið er brúkt tá bólkurin skuldi setast saman til Summarfestivalin, ella um allir teir bestu føroysku tónleikarnr hava staðið í bíðirøð fyri at sleppa við. Men tann 12 manna stóri bólkurin telur nakrar av okkara allar bestu tónleikarum. Tí var tað eitt sindur skuffandi, at bólkurin ikki fekk gjørt eina meira áhugaverda ljóðmynd. Hetta ljóðaði mest sum ein tunað útgáva av Taxi, og tað klæddi ikki Húskalla løgunum, og vokalunum betur enn næstbest.
Mín topp 5 listi yvir mest skuffandi konsertir
5. mest skuffandi konsertin – Smokie í Ítróttarhøllini á Hálsi 1992


text:
Samstarvandi umsetingarmaskina til handfaring av verkætlanum
Hesin parturin av cucumis.org er halgður til fleirmæltar verkætlanir. Her finnur tú eina samstarvandi umsetingarmaskinu
halgaða til verkætlanarleiðarar og umsetarar sum vilja taka lut í hesum verkætlanum. Tað er eingin tørvur, hjá umsetarum, at skráseta seg
og tað er eingin tørvur á at eiga umsetingarstig
hjá verkætlanarleiðarum. Umsetingarnar eru ikki hjálagdar listanum av tekstum umsettir av cucumis.org samfelaginum
. Kortini, verkætlanarleiðarir eru vælkomnir til at brúka stig fyri leggja teirra tekstir í henda lista og biðja um hjálp av samfelaginum.
Verkætlanarleiðarar
Hetta eru høvuðseyðkennini á umsetingarmaskinuni:
- Geva rætt til øll vitjandi ella bert limun at umseta tínar málfílar.
- Søga um tekstirnar eru goymdir í dátugrunninum (wiki) og kunna verða endurstovnaðir um so er at grovar umsetingar verða skrivaðir inn.
- Útflutningur
til málfílar.
- Innflutningur
frá málfílum.
- Viðraking av umsetingum sum skula dagførast
(um tú broytir ein tilvístan tekst).
- Tá ið ein rættar eina umseting er hon læst til ikki 2 fólk at umseta sama tekst samstundis
.
- Beinleiðis leinkja til tína verkætlanarsíðu.
Hvussu kann eg vinna stig fyri at kunna biða um hjálp frá cucumis.org samfelaginum?
- Tú kanst umseta tekstir fyri samfelagið.
- Tú kanst biða um eina gávu í torgunum
.
- Tú kanst senda umsetarar til tína verkætlanarsíðu gjøgnum tína sameiningarleinkju
( http://www.cucumis.org/verkaetlan_46_p/p_in_myProjectId.html
). Hvønn nýggjan limin tú fært til cucumis.org vinnur tær stig hvørja ferð hann ella hon gerð eina umseting fyri cucumis.org samfelagið.
Tað ljóðar áhugavert hvat skal eg byrja við?
Um tú ynskir at royna at handfara tínar umsetingar við hesari maskinu, bjóða vit tær til at byrja byrja eina nýggja verkætlan
. Vel síðani punkt "Allar umsetingar
" úr síðuvalmyndini fyri at byrja at inseta nýggjar tekstir til tína verkætlan.
Umsetarar
Umseting í verkætlanarpartunum á cucumis.org gevur ikki umsetingarstig
. Tú noyðist ikki at verða skrásettur limur fyri at umseta verkætlanir (um verkætlanarleiðarin hevur valt hetta).
Um tú ynskir at hjálpa til í einari verkætlan
, leita í verkætlanarlista
ella brúka leiti maskinuna
og far til heimasíðuna hjá verkætlanini. Síðani vel málið tú ynskir at hjálpa til við og tú verður koyrdur til síðuna sum vísur tekstirnar sum skula umsetast.
Undir uppbygging...


text:
Fřđingardagur á Tinghúsvegnum:
Hósdagin 30. august eru 90 ár síđani Petra Arge í Havn varđ borin í heim Úti í Grógv í Syđrugřtu. Hon var fyrsta barniđ hjá Suffíu f. Poulsen úr Úti Guttastovu og Jóan Elias Gregersen úr húsunum Fyri oman Oyruna.
Suffía var kend fyri sítt bindingavirki og Jóan Elias sum keypmađur í Gřtu. Systkini vóru sjey, fýra systrar og tríggir brřđur. Nú eru tríggjar systrar eftir.
Bćđi fornavn og eftirnavn hjá Petru vóru úr fađirćttini. Petra eftir ommuni, sum var bóndadóttir av Húsgarđi, og Gregersen frá abbanum Ólavi úr Inni Guttastovu. Í móđirćttina var omman Kunoyar Jóhanna og abbin Pól Kristoffur Poulsen í Úti Guttastovu.
Sjálv varđ Petra fřdd í húsunum, sum Absalon Jacobsen av Dunganum bygdi úti í Grógv í 1890unum, tá hann tók viđ eftir Skúla-Jógvan at stýra úthandlinum hjá Jřrgen Bech & Sřnner. Hendan handilin yvirtók Absalon seinni.
Sřgan um, hví Petra er fřdd í húsunum hjá Absalon, er, at farbróđurin Jóan Pauli Gregersen hevđi yvirtikiđ húsini, men hann og Sára vóru ikki gift enn, so Suffía og Jóan Lias fluttu inn, međan teirra hús vórđu gjřrd liđug á Sagulagnum beint heiman fyri handilin.
Handil og skúli
Handilin – ella Pakkhúsiđ, sum summi siga enn - bleiv ein stórur partur av teimum ungu árunum hjá Petru og hennara nćstu skyldfólkum. Jóan Pauli yvirtók hann, tá Absalon tíđliga í 20unum flutti út á Skálafjřrđin og tók upp sítt stóra virksemi har.
Pápin Jóan Elias var fiskimađur á ungum árum, ein av teimum, sum stovnađi Fiskimannafelagiđ. Hann fór nú at arbeiđa viđ handilin, sum viđ bćđi ráfiskamóttřku úti í Ráfiskakjallaranum og íshúsum viđ Salvará og heimi í bygdini tók móti fiski og lćt hann virka.
Í 1931 tók Jóan Elias viđ handlinum og rak hann í eini 30 ár. Handilin varđ nú ein hjartatáttur í barnaheiminum hjá Petru, og bćđi břrn og vaksin hřvdu sína dagliga gongd og yrki har.
Petra gekk í skúla viđ Gřtugjógv um tađ mundiđ, tá gřtufólk bygdu sćr nýggjan og framkomnan skúla, sum var liđugur í 1929. Oddamađur millum lćrararnar var Gamli lćrari, S.P. úr Konoy, og tey hřvdu eisini kvinnu sum lćrara. Tađ var Helga Řregaard.
16 ára gomul fór Petra í 1938 til Havnar at ganga í preliminerskúla á lřgtingsins studenta- og preliminerskeiđi, sum var stovnađ áriđ fyri. Har fekk hon prógv summariđ 1940, beint eftir at Fřroyar vóru hersettar.
Nú gekk leiđin norđur aftur til Gřtu. Har varđ Petru’sa lutur řll stríđsárini at standa í handlinum, at vera viđ til at keypa inn og fřra břkur, og annars at vera viđ í húsarhaldinum hjá mammuni, sum longu fyri kríggiđ var farin undir bindingarvirki, iđ bara vant upp á seg.
Miđstřđ á Tinghúsvegnum
Petra trúlovađist Niels Juel Faber Arge í Havn, f. 20. august 1920. Hann tók nýmálsligt studentsprógv í Havn sama summariđ, sum hon tók preliminerprógv. Tey giftust 24. november 1945. Brúdleypiđ varđ hildiđ í Gřtu, men nú flutti Petra til Havnar.
Tey bćđi bygdu stór og stásilig hús millum Tinghúsvegin og Hoydalsvegin á einum grundstykki, sum var sett saman av einum luti frá Húsagarđsbóndanum og einum luti frá Tróndi Hansen. Húsini vórđu sett mitt á hetta samanlagda stykki - kanska fyri at onki tvíbýti skuldi koma fyri seinni.
Tann gamla og eyđkenda adressan var Tinghúsvegur 55, beint yvir av gomlu Telegrafstřđini. Gřtunummariđ varđ seinni justerađ til 59 og bygt er bćđi vítt og breitt hinumegin vegin, men hesar miklu broytingar hava ikki havt varandi ávirkan á atmosferuna í heiminum hjá Petru, tó at onkur trř í vakra urtagarđinum ikki toldu umskiftiđ.
Á Tinghúsvegnum situr Petra framvegis, og hon situr vćl. Břrn, verbřrn, ommubřrn, langommubřrn og vinkonur eru tíđum gestir. Tey yngstu kenna tađ sum rćttar ćvintýraferđir at fara inn til hennara, tí har er so nógv at fáa og síggja og nerta viđ.
Vit vóru fimm systkin, so mamma hevđi nóg mikiđ at síggja til heima viđ hús. Í 30 ár var pápi útvarpsstjóri og gekk upp í hetta starv viđ lív og sál. Mammu’sa lutur lá ikki eftir í eggjan og undirtřku, men eisini atfinningum, um hon helt tađ vera rímiligt.
Hon hevur ikki veriđ tann, sum hevur gjřrt mest um seg alment, men hon kann hava sínar avgjřrdu meiningar um bćđi stórt og smátt. Politiskt hevur hon ikki ivast í sjálvsbjargniskósini - fyri ikki at siga tjóđveldishugsjónini.
Hon helt seg eisini aftrat teimum, sum vildu fremja áhugamálini hjá kvinnum í Fřroyum. Tessvegna var hon millum teirra, sum stovnađu Kvinnufelagiđ í Havn í 1952, og fyrsta áriđ var hon tiltakslimur í nevnd felagsins. Tađ er um tađ lagiđ, at Kvinnutíđindi var einasta blađ, sum Tinghúsvegur 55 helt og fekk boriđ á dyrnar.
Húsarhaldsskúli og maskinskriving
Undir krígnum var Petra á húsarhaldsskúla hjá systrunum í Santa Frants Skúla. Hetta skeiđ vardi tríggjar mánađir og var eitt kćrkomiđ hřvi at sleppa burtur úr heimbygdini eina tíđ, tá ungdómurin var innilćstur og ikki slapp av landinum til nakađ sum helst í fimm ár.
Tá tey fyrstu fýra břrnini, sum komu eftir fimm árum frá 1946 til 1951, dugdu gott og vćl at ganga řll, fór hon miđskeiđis í fimmtiárunum at lćra seg bćđi stenografi og maskinskriving hjá frk Rosenberg í Jóannes Paturssonargřtu.
Hetta kom vćl viđ. Fyrst fekk hon starv sum avloysari á Ríkisumbođnum, og tá tađ var liđugt, ringdi skrivstovustjórin í Tinganesi Johan Djurhuus. Hann hevđi hoyrt, at Petra dugdi at skriva upp á maskinu og spurdi, um hon ikki kundi koma at avloysa í journalini í landsstýrinum.
Síđani gekk leiđin í Sjóvinnubankan, har hon var, til hon skuldi eiga ein eftirnřlara í 1959. Tá mátti tú í slíkum umstřđum gevast í tínum starvi uttan vissu fyri at fáa tađ aftur. Seinni arbeiddi Petra eitt nú á Matrikulstovuni, til hon í 1966 lendi sum skrivari á bispaskrivstovuni.
Hetta varđ hennara lívsstarv á arbeiđsmarknađinum. Har hevđi hon sína fřstu gongd hvřnn seinnapart í meir enn 25 ár sum biskupsskrivari hjá fyrst Jákupi Joensen, síđani Eivindi Vilhelm og at enda Hans Jacobi Joensen.
Har hitti hon nógv fólk, og var í střđugum sambandi viđ landsins prestar. Vit plagdu í skemti at ugga okkum viđ, at tađ kundi ikki ganga okkum heilt galiđ her á fold, tí mamma starvađist jú í himmiríkis forgarđi í Havn.
Lat ikki mótiđ falla
90 ár eru 90 ár. Tađ umgongst ikki, at tey seta síni merki. Mamma hevur havt góđa heilsu, men eitt ćttarbregđi hevur nívt hana seinastu árini. Sjónin er vorđin vánalig, men afturfyri hevur hon hugagóđ troytt meginpartin av teimum bondum og flřgum, sum bókasřvn, blindastovnar og onnur kunna bjóđa.
Hon hevur hildiđ fram at ganga sínar fřstu túrar á morgni, hóast tryggari leiđir eru valdar og túrarnir eru styttir eitt sindur, og hon er framvegis hjá frisřri hvřnn einasta fríggjamorgun kl. 9.
Pápi doyđi í 1995, stutt áđrenn tey kundu halda gullbrúdleyp. Tađ var eitt umskifti í hennara og okkara gerandisdegi. Fyri einum lítlum ári síđani upplivdi mamma ta stóru sorg brádliga at missa sítt elsta barn, systir okkara Jórun, sum hon var sera tćtt knýtt at.
Tađ var steinur oman á byrđu. Hesa sorg stríđist hon manniliga fyri at koma ígjřgnum viđ lćrusetninginum, sum hon altíđ hevur tikiđ til: ”Lat ikki mótiđ falla”.
Viđ hesum orđum bera vit systkini familjunnar vegna mammu kvřđu á níti ára degnum viđ ynskinum um, at lívskvřldiđ verđur tćr blítt.
Suffía, Magni, Ólavur og Jógvan.
Fřđingardagsmóttřka verđur í Hřllini á Hafnia hósdagin 30. august kl. 15.00-17.30
---


text:
1. flokkur hevur arbeitt við spæliskriving. Spæliskriving verður eisini kallað uppdagandi skriving og gongur út uppá, at næmingarnir tekna eina felags hending ella uppliving og skriva til tekningarnar. Í fyrstu atløgu skriva næmingarnir teir bókstavir/tey ljóð, sum teir hoyra og gera annars krutlur. Næmingarnir vita, at hetta er barnaskriving og at vaksna skrivingin sær øðrvísi út. teir vita eisini, at henda skrivingin so við og við verður til skriving við bókstavum.
Ætlanin er at skriva soleiðis nakrar ferðir hetta skúlaárið og alla tíðina arbeiða við at menna skrivingina. Henda dagin teknaðu og skrivaðu næmingarnir í 1. flokki um eitt spæl saman við spæliliðnum.


text:
Uttanríkis- og vinnumálaráðið skipar í samstarvi við Arctic Circle fyri ráðstevnuni Arctic Hubs 8. og 9. mai.
Arctic Circle-ráðstevna er í Reykjavík á hvørjum ári og seinastu trý árini hava økisráðstevnur verið í Alaska, Singapore, Nuuk, Quebec, Washington og Edinburgh. Nú standa Føroyar fyri tørni, og væntað verður, at talan er um eina ta størstu altjóða ráðstevnum í Føroyum yvirhøvur.
Poul Michelsen, landsstýrismaður, og Ólafur Ragnar Grímsson, fyrrverandi íslendskur forseti, verða samvertir fyri ráðstevnuni.
“Arktis og økini í Norðurhøvum hava seinnu árini fingið alsamt størri týdning í altjóða høpi, og fremstu búskapirnir í Asia og Evropa, og USA og Russlandi, stremba eftir at styrkja um teirra støðu og leiklut í Arktis,” sigur Ólafur Ragnar Grímsson, formaður fyri Arctic Circle. “Hesar rembingar hava við sær hópin av nýggjum møguleikum fyri Norðurlond, ikki minst Føroyar, Ísland og Grønland.”
“Landsstýrið er fegið um høvið at verða vertur fyri einum hópi at altjóða gestum,” sigur Poul Michelsen. “Økta áhugan fyri Arktis merkja vit dagliga. Tí arbeiða vit miðvíst fyri at tryggja føroysk áhugamál og deila føroyska vitan viðvíkjandi Arktis. Ráðstevnan fer uttan iva at lata hurðar upp fyri nýggjum møguleikum hjá Føroyum sum arktiskari tjóð og ikki minst hjá føroyskum vinnulívi.”
Á Arctic Hubs luttaka politikarar, granskarar, vinnulívsfólk, sendifólk, o.o. øllum heiminum. Endamálið við ráðstevnuni er at varpa ljós á útvald evni, ið hava týdning fyri londini í Arktis og økið sum heild.
Høvuðsevnini á ráðstevnuni eru nýggir vinnuligir vakstrarmøguleikar, samferðsla og infrakervi, og demografiskar avbjóðingar og møguleikar hjá samfeløgunum í Arktis.
Skráin er umfatandi við fyrilestrum, framløgum og kjaki, og upp móti 100 røðarum. Umframt vertirnar,
-
Ólaf Ragnar Grímsson, formann í Arctic Circle og fyrrverandi forseti Íslands
-
Poul Michelsen, landsstýrismann í uttanríkis- og vinnumálum
teljast hesi ímillum høvuðsrøðararnar í Norðurlandahúsinum:
-
Aksel V. Johannesen, løgmaður
-
Anders Samuelsen, danskur uttanríkisráðharri
-
Høgni Hoydal, landsstýrismaður í fiskivinnumálum og varaløgmaður
-
Sigurður Ingi Jóhannsson, íslendskur samferðslumálaráðharri, og fyrrverandi forsætisráðharri Íslands
-
Alasdair Allen, skotskur ráðharri fyri altjóða menning og Evropa
-
Gao Feng, arktiskur sendiharri hjá Kina
-
Anne-Marie Coninsx, sendikvinna hjá ES fyri Arktis
-
Kang Jeong-sik, sendiharri fyri Arktis hjá Suður Korea
-
Kristin Røymo, borgarstjóri í Tromsø
Kunning um ráðstevnuna og tilmelding eru at finna áwww.arctichubs.fo
Meira fæst at vita við at venda sær til Páll Nolsøe, kunningarráðgeva, tel +298551028
FØROYAR OG ARKTISArktis er veruliga komið á altjóða dagsskránna seinnu árini. Frá at hava verið eitt øki, sum einamest hevur havt vísindaligan áhuga, er arktiska økið nú vorðið ein miðdepil í heimspolitikki.Føroyar eru limur í Arktiska Ráðnum og hava verið við í arktiska samstarvinum síðani ráðið varð var sett á stovn í 1996. Limalondini í Arktiska Ráðnum eru: Kanada, kongsríki Danmarkar (sum fevnir um Grønland, Danmark og Føroyar), Finnland, Ísland, Noreg, Svøríki, Russland og USA.Umframt limalondini hava onnur lond fingið eygleiðarastøðu í ráðnum eitt nú Kina og Suður Korea, og onnur lond liggja framvið fyri at gerast partur av arktiska samstarvinum.
Kelda: UVMR.fo


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Stórt hjartasuff
Juni 29 , 2012Vit hava nú síðani 2009 havt nakrar hønur í viðarlundini, men tað vísir seg ikki at bera til.
Leysgangandi hundar hava gjørt av við nógvar hønur í hesum tíðarskeiðnum og í dag tá eg kom niðan lá ein høna har illa misshandla og næstan deyð, nú vísti tað seg at vera nakrir óarga-ungar sum høvdu gjørt um seg.
Haldi tað er virkuliga harmiligt
joan vang
Camping uttan fyri camping plássið
Juni 26 , 2012Løgin sjón at vakna upp til í morgun, mánamorgun. Inni á campingplássinum standa tveir vognar, meðan økið uttanfyri er avtaglað av vognum.
Hettar letur seg als ikki gera í londunum rundanum okkum, so skulu vit loyva tí her? Og so beint uttanfyri nýggja campingplássið inni á Fjørð??? Eg haldi tað vera so óluksáliga frekt og næsvíst. So, um tað er kommunan, ið eigur økið, so haldi eg tit eiga at gera bart. Koyrið vognarnar av økinum. Skulu teir vera her, so skulu teir inná campingplássið og gjalda tað, tað kostar.
Gyðja
Vestmanna Kommuna fer at skelta við Fjørukrónna, soleiðis at tað ikki verður loyvt at seta kampingbilar og kampingvognar har.
Kostnaðarmeting
Juni 26 , 2012Vestmanna Kommuna hevur gjørt kostnaðarmeting, sum vísir, at tað fer at kosta um 5.000.000 kr at vetrarfriða bygdina.
Kunnu vit fáa at vita, hvussu tit hava roknað tykkum fram til hetta?
vh Andrea Nielsen
Vit hava tosað við hagarnar, sum eiga vetrarbitið, hvussu stórt økið, teir vilja hava vetrarfriðað. Vit hava síðani mett, hvussu stórar hesar víddir eru. Okkara meting er, at Neshagi skal hava endurgjald fyri
Kanska eru 5.000.000 kr heldur nógv, men talan er avgjørt um eitt realistiskt boð.
Kann semja fáast um minni vídd, so verður endurgjaldið tað minni.
Seydur og eitran
Juni 26 , 2012Hey!
Eg haldi at tad er sera synd í nógvum fólki id hava brúkt nógva tíd uppá sín urtagard, og so knappliga so er hann uppetin av seydi.
Eg havi ein spurning.
Er tad lóligt at eitra allar blómunar man hevur i sínum artagardi, soleidis at seydurin liggur eftirá um hann fær sær ein "smakk"?
Nei, tað er ikki loyvt at eitra seyðin, vandi er eisini fyri at onnur húsdjór ella børn verða eitrað. Sum vit hava nevnt fyrr, so er einasta loysn at hava so høga og tætta girðing, at seyðurin ikki sleppur inn í garðin.
Kanska kundi ein møguleiki verið at sett niður plantur, sum seyðurin ikki etur, tá hevði tín garður ikki verið so áhugaverdur.
Hvar er VK í vetrarfriðingini
Juni 26 , 2012Ánarar av seyði Vestmanna hava ikki hoyrt frá VK í fleiri ár. Hevur bygdarráðið yvir høvur nakran áhuga í at vetrarfriða bygdina?
Bygdarráðið er sjálvsagt áhugað í at vetrarfriða bygdina, men bygdarráðið fær ikki gjørt avtalu um vetrarfriðing í løtuni; bæði tí ongin játtan er, og tí praktiskir trupulleikar eru. Vit halda ikki, at tað er stórvegis endamál við fundum, um ongin avtala kann gerast. Tað er betur at samráðast, tá møguleiki er at gera semju.
Arb
Juni 26 , 2012Fundarbók hjá Vestmanna Bygdarráð Bygdarráðsfundur tann 19. juni 2012, kl. 19.00.....Hatta er skral tómt, hvat fyri planir hevur VK í framtíðini, sar ikki út sum tað er naka spennandi,hava tit ongar framtíðar planir, uttan kanska at fáa asvaltera eitt hol ella kanska fáa seyðin vekk frá okkara havum, vit skriva í dag 14 juni. Hava tit nakrar planir um framtíðuna her í VK ?
Øll bygdarráð hava framtíðarætlanir, men oftast verða hesar ætlanir gjørdar fyrst í valskeiðnum. Sitandi bygdarráð setti sær fyri at gera røktarheim, hetta er ein sera stór íløga, tí neyðugt var eisini at umleggja vegin og flyta ruskplássið. Harumframt var neyðugt at útbyggja kirkjugarðin. Avgjørt varð eisini at geva bygdarsøguna út. Harumframt eru fleiri smærri íløgur gjørdar á flestu økjum.
Íløgur verða oftast samtyktar í sambandi við fíggjarætlanina, tí verða tær vanliga ikki viðgjørdar á regluligu bygdarráðsfundunum. Bygdarráðsfundir verða ikki nýttir til at umrøða møguligar ætlanir, hetta verður gjørt á nevndarfundum ella øðrum fundum, har bygdarráðslimir hittast.
Vit hava nógvar ætlanir, og vit vóna at komandi bygdarráð eisini fer at hava ætlanir.
Seyður
Juni 26 , 2012Nógv hava skrivað um seyð og vetrarfriðing í seinastuni og eg skilji tey hjartaliga væl. Kommunan svarar niðanfyri, at hon ikki kann gera annað enn, at bíðað eftir at pengar eru tøkir til vetrarfriðing. Hetta er tó ikki heilt rætt. Eg veit at pengar skulu til, men tá ið seyður enn gongur á bønum 12 juni so eru ikki allir hagapartar ið røkja skyldur sínar nóg væl. Seyðurin skuldi verið farin av bønum! Havandi í huga hvussu nógvir borgarar ilskast inná seyðin sum etur úr havunum hevði tað verði skilagott um kommunan setti hørð og ófrávíkilig krøv til hagarnar um at syrgja fyri at seyðurin er burtur av bønum um summarið. Tað kann ikki verða rætt at kommunan ikki hevur ráð at vetrarfriða tí, at hagarnir krevja fimm mió í endurgjaldið fyri mist vetrarbit og, at somu hagar eru so líkasælir við, at halda seyðin av bønum um summarið.
Um seyður enn gongur á bønum, so mást tú boða hegnsýnisnevndini frá, tí so er onkur eigari, sum ikki heldur sína hegnskyldu.
Søguliga umhvørvið á Fitjum
Juni 26 , 2012Hvørja ætlan hevur Vestmanna Kommuna við søguligu gøtuni, fiskastykkinum og brúnni niðan fyri húsini hjá Grækaris á Fitjunum?
Vit hava ongar ítøkiligar ætlanir við gomlu sethúsunum, tí vit vita, at tað verður ein dýr umvæling. Men vit kundu gjørt meir við uttanumøkið, har eru nógvir møguleikar at gera eitt spennandi umhvørvi bæði fyri vestmenningar og gestir.
Bert tos ella uttanumtos
Juni 26 , 2012Viðvíkjandi spæliplássið, so verður sagt longri niðri at VK viðlíkaheldur sparkivøllin á Flatabø, men hvat fyri viðlíkahald tosa verður um tað kundi listi mær at vita. Eg rokni við at eg havi knýtt fleir endar har niðri en VK hevur.
VK hevur tosa og tosa um at okkurt fer nokk at henda við spæliplássum, men tað er sum alt annað, einki hendir. Borgarstjórðin er skjótur frammi og reypar av, at skattainntøkurnar hjá VK er betur nú enn sama mánað undafarna ár og kemur við prosentum og samanber so við aðrar kommunur. Hvar fara hesir pengarnir, tá VK ikki hevur roknað við teimum í fíggjarætlanini. Kundi VK ikki unna børnunum eitt spælipláss ??
1300 fólk og einki spælipláss. Ein FIFA vøllur og gamlar slitnar græsmáttur á skúlavøllinum og útibarnagarðinum. Gjárlon hevur ikki eingongd eitt spælipláss, har er alt tað bera asfalt. Ómetaliga vánaligt gjøgnumhugsa av VK.
Viðvíkjandi seyði sum fólk tosa um, so er bert eitt at gera og tað er at skjóta um seyðurin kemur inn um. Hettar ljóðar kanska vulgert men hvat annað kann gerðast. Eingin skal fortelja mær, at garðurin skal verða 2 metrar høgur, soleiðis at eingin seyður skal koma inn. Hattar er láturligt og hetta vísir eisini hvussu væl bygdarráði prioriterar sítt bygdafólk.
Nú halda tit eg bara grenji og tað kann gott verða, men tað sum er skriva omanfyri er fakta og so kann ein takað tað sum ein vil.
Vinarliga Heilsan
Jan Haldansen
Vestmanna Kommuna hevur ábyrgdina av sparkivøllinum, og vit hava gjørt onkrar ábøtur og umvælingar; um vit gera nóg mikið er sjálvsagt ein annar spurningur.
Vit halda ikki, at borgarstjórin reypar um skattainntøkurnar, hann kunnar, og okkum kunnugt eru nógv glað fyri, at kommunan greiðir frá kommunalum viðurskiftum á heimasíðuni. Tað er ein misskiljing, tá tú heldur, at Vestmanna Kommuna hevur stórar meirinntøkur. Skattainntøkurnar eru betri enn í 2011, men tað høvdu vit roknað við í fíggjarætlanini.
Eitt alment spælipláss er ein íløga, sum verandi bygdarráð ikki hevur raðfest fram um aðrar íløgur. Vit hava valt røktarheimið fram um næstan alt annað, kanska ert tú ikki samdur við okkum í hesi raðfesting, men hetta er okkara val.
Vit mæla sjálvsagt ikki til at fara at skjóta seyð. Kanska heldur tú, at tað er láturligt, at tú skalt hava so høgt og tætt hegn, at seyðurin ikki sleppur inn í tín urtagarð, men soleiðis er lógin, har kann kommunan onki gera.
Eitt bygdarráð má raðfesta, og tí verður onkur ónøgdur. Er ónøgdin stór, so er hugsandi, at eitt bygdarráð verður skift út.
Vøggustova
Juni 26 , 2012Børn, ið eru á einari ávíasri vøggustovu; koma tey at vera á somu vøggustovu øll 3 árini ella vera tey møguliga koyrd í aðra vøggustovu? Har hugsi eg t.d. um tað eru ov nógv ella ov fá børn á einari vøggustovu.
Vanliga verða børn ikki flutt millum stovur í Gjáarlon, uttan tá tey flyta úr vøggustovu í barnagarð.
Barnatalið í teimum trimum vøggustovunum plagar at vera javnt, so vit skilja ikki rættiliga spurningin.
Bàtahylurin
Juni 19 , 2012Hevur kommunan nakra atlan um at skifta ùt/endurnýggja flòtiarmanar til bàtarnar ì bàtahylinum inni à Fjørd ?.
Har eru fleiri id eru "punkteradir" og fyllast tì vid sjògvi tà ein stìgur ùt à teir.
Eitt annad er, at teir eru sera ringir og òtryggir at ganga à.
Hvør hevur eftirlitid og gòdkenningina vid hesum ? (burtursæd frà havnafùtanum) er tad Arbeidseftirlitid ?
Fleiri kommunur hava skift ùt vid nýggjar armar, sum eru breidir og eisini hava sklidsikkurt stàlnet at stýga à, her tradkar ein ikki nidurìmillum.
Hesir eru munandi tryggari og betri.
Takk fyri
Á fundi í Havnarnevndini 12. juni 2012 var semja um at seta upphædd av á fíggjarætlanini fyri komandi ár til tess at dagføra bátabrúgvarnar í bátahylinum, og møguliga taka eina brúgv um árið.
Krossurin Toftavegur-Heygagøta-Ovari Vegur
Juni 19 , 2012Her má okkurt gerðast fyri at fáa bilarnar niður í ferð!!
Tað er sum oftast førarar aðrastaðni frá sum bert koyra uttan at støðga á við hávatennirnar. Mangan er tað vørubilar og líknandi bilar ið koyra við nógvari ferð inn ella út eftir.
Tað er bara spurningur um tíð so hendir eitt ferðsluóhapp har aftur.
vinarliga
Fríðbjørn Seloy
Ætlanin er í summar at strika av nýggjum, soleiðis at uppmerkingarnar verða meira sjónligar, enn tær eru í dag.
Røðan
Juni 12 , 2012Kunnu vit fáa røðuna hjá Finnur Koba út á heimasíðuna???
Staðið
Juni 12 , 2012Hví er staðið ikki opið leygardag?
eg meini staðið skuldi verið opið leygarkvøld
Staðið er opið fimm kvøld um vikuna, og tað eru ongar ætlanir um at hava húsið opið leygarkvøld.
Fiskavirkið
Juni 11 , 2012Nær kunnu vit vænta at fiskavirkið opnar aftur?
Okkum kunnugt verður arbeiði á Atlantis fyrsta dagin, meðan arbeiði verður á gamla fiskavirkinum um ein tveir mánaðir ella eftir summarfrítíðina.
?
Juni 11 , 2012Hví svara tit ikki øllum sum man spyr um her inni ?. havi spurt um Læknan og anna 3 ferðir, men hví svara tit ikki.
Vit svara flestu spurningum, so skjótt sum høvi er til tað. Men vit raðfesta “Spyr bara” lægri enn aðrar arbeiðsuppgávur, tí kann arbeiðsbyrðan gera, at svarini ikki gerast so skjót, sum tit vilja hava tey.
Onkrir spurningar verða ikki svaraðir her, men beindir í nevnd ella til umsitingina at avgreiða. Aðrir spurningar kunnu ikki svarast, tí arbeitt verður við málinum, og at tað ikki gangnar málinum at almannakunngera fyribils støðutakan ella ivamál.
Seyður
Juni 11 , 2012Tað nyttar helst einki at skriva um seyð her, tað er skrivað upp í røkur um hetta dýrið her á síðuni, og sama ger. Men tað er tó burtur av allari leið her í 21. øld í einum av fremst komnu londunum í heiminum, at vit framvegis hvønn vetur og av og á um summarið við skulu berjast móti hesum altetandi kríatúrinum, sum etur alt, sum grønt er, sum leypur upp um allar girðingar, sum ikki eru 2 metrar høgar, og sum ranvalar alt, sum tú hevur baksast og stríðst við fyri at fáa tað vakurt og hugnaligt runt húsini, og ert tú so frekur at royna at reka beistini út, so leypa tey á stikið og sorla alt sundur, sum tú kanska hevur nýtt fleiri túsund krónur til, og tosar tú so við eigararnar, so fært tú bara upp í nasarnar, at tú skalt bara stika betur, og tá heystið kemur og tú biður selja tær ein seyð (sama seyð kanska, sum tú hevur føtt inni í havanum allan veturin og sum hevur oyðilagt alt tú plantaði og sorlað skik og runnar) jú gamaní 70 kr kg takk! Álvaratos er feudalsamfelagið hóast alt ikki farið í søguna enn í hesum landinum, tað er 150 ár síðan tað hendi í grannalondum okkara, hvussu skal nakar tíma at koma higar at búseta seg????????????????????
Tú lýsir støðuna rætt. Einasta loysn er, at antin verður seyðurin heilt ella partvíst lóggivin av bønum, ella má kommunan gjalda um 5 mió. kr í endurgjaldi fyri mist vetrarbit. Kommunan hevur ikki møguleika at nýta um 5 mió. kr til vetrarfriðing í løtuni, tí vit hava raðfest aðrar íløgur fremri. Harumframt eru ymsar praktiskar forðingar. Vit vóna eisini, at Løgtingið skjótt fer at samtykkja lógaruppskot, sum kann gera vetrarfriðingina einfaldari og bíligari.
Fjalsvegur
Juni 11 , 2012Kunnu tit geva eitt greitt svar um, nær ið miðteinurin á Fjalsvegi verður gjørdur.
Nei, her er onki greitt svar. Vit vænta tó ikki, at stórar upphæddir verða brúktar upp á Fjalsveg í ár ella komandi ár.
Seyður - enn eitt hjartasuff
Juni 11 , 2012So eru vit har aftur.
Nú fara vit inn í juni og tað gongur fult av seyði í bygdini.
Hevði sett mær nógv blomstur niður í síðstu viku, men nú eru tey etin. Burtur.
Hvat kann eg gera?
Hvat kann kommunan gera?
Hvat kunnu tey gera, sum eiga seyðin?
Støðan er ræðulig. Eg tími ikki at búgva her meira.
Sambært galdandi lóg – hon er frá 1937, men onkrar broytingar eru gjørdar so seint sum í 1951 – hevur seyðurin rætt til vetrarbit, um ikki er goldið fyri avtøku av vetrarbiti. Um bygdin ikki er vetrarfriðað, so er tað eigarin av t.d. urtagarði, sum má hegna so høgt og tætt, at seyður ikki sleppur inn.
Kommunan kann ikki gera annað enn at vetrarfriða. Vestmanna Kommuna hevur kannað málið, og okkara niðurstøða er, at tað fer helst at kosta um 5 mió. kr at vetrarfriða Vestmanna.Kommunan hevur ikki møguleika at nýta um 5 mió. kr til vetrarfriðing í løtuni, tí vit hava raðfest aðrar íløgur fremri. Harumframt eru ymsar praktiskar forðingar. Vit vóna eisini, at Løgtingið skjótt fer at samtykkja lógaruppskot, sum kann gera vetrarfriðingina einfaldari og bíligari.
bilar/bussar uttan nr. plátur
Juni 11 , 2012løgið man onki svar fær uppá spurningin um bilar/bussar sum standa uttan nr. plátur. Havi skriva fleiri ferðir, men ikki kemur tað her inn :(
Lækni
Juni 11 , 2012Nú spyrji fyri 3 ferð.
Hvussu verður við Læknanum.
1. Hvat hava tit planir ang Læknan.
2. Hvat hava tit planir um ang læknahúsini
3. Hvat gerða tit fyri at Læknin skal vera verandi.
4 Skal Læknin flyta sítt virksemi inn á nýggja ellisheimi.
5 Um so er at Læknin skal flyta, hvat so við húsinum.
6 Hevur Læknin søkt fast starv.
7 Hava tit planir um at søkja nyggjan Lækna.
8 Nær verður nyggja ellis heimi tiki í nyslu.
9 Hvussu nógvar pengar brúkar komunan upp á konstlasjón virksemi ang ellisheimi.
10 Hvat hevur Vestmanna havn kosta tey seinastu 2 árini, og hvat hevur Vestmanna komuna fingi inn í havna pengum og ørum.
Vestmanna Kommuna arbeiðir við ymsum loysnum á hølistrupulleikanum hjá kommunulæknanum. Hesar loysnir umfata eisini, hvat verandi læknahús skal nýtast til. Ongar ætlanir eru um at flyta læknaviðtaluna í røktarheimið, har er ikki pláss til læknaviðtalu.
Kommunan er ikki setanarmyndugleiki, tað er Heilsumálaráðið, tí kunnu vit ikki svara 6 og 7.
Heimið á Grønanesi letur væntandi upp í august.
Vit skilja ikki spurning 9.
Í 2010 vóru útreiðslurnar hjá
Seyður
Juni 11 , 2012Hvussu leingi hava seyðafólkini loyva at hava seyðin gangandi í bygdini? Vit eru farin um hálvan mai, og enn er seyður í bygdini. Ganga vit eftir all or nothing hugtakinum og hava seyðin í bygdini alt arið 2012? Vit nærkast juni, og bátastevnan er í morgin, t.v.s., at seyðurin gongur í øllum førum í bygdini til komandi viku , og tá er lítið meir enn ein vika eftir, so eru vit í juni.
vagnur Streymoy
tit gjalda
Juni 11 , 2012Eg hoyrdi ein dagin, at ein kvinna, hvørs urtagarður var upp etin av seyði, spurdi seyðamannin, hvør skuldi gjalda fyri skaðan. Aftursvarið var, at tað skuldi hon. Er tað ikki fantastiskt?
Lækni
Juni 11 , 2012Nú spyrji eg aftur.
Hvat gerð VK fyri at gera umstøvunar betur hjá verandi lækna,
Er nakar lækni setur í fast starv.
Hvør skal gjalda fyri at nymodansera læknahúsini.
Hví verður einki gjórt fyri at betra um húsini.
Vestmanna Kommuna arbeiðir við at finna góð høli til læknaviðtaluna. Kommunan eigur læknahúsini, men av tí at vit ikki enn hava tikið støðu til, hvat húsini skulu nýtast til, eru vit ikki enn farin undir umvælingar. Vestmanna Kommuna er ikki setanarmyndugleiki, tí vita vit ikki, um lækni er settur í fast starv.
Vetrarfriðing
Juni 11 , 2012Nú hevur eisini Tvøroyrar Kommuna gjørt avtalu um vetrarfriðing. Tá seyðurin á Tvøroyri fer av bønum í mai, kemur hann ikki inn aftur. Kenni ikki smálutirnar í avtalunum við hagastýrini har suðuri, men hetta sær ikki út til at verða nøkur dýr loysn.
Spurningurin er tí: Nær kunnu vestmenningar vænta at Vestmanna eisini verður vetrarfriðað?
Hetta er eitt mál, sum upptekur fleiri og fleiri vestmenningar. Hvar tú enn kemur, hoyrist oftari og oftari, hvussu irriterandi tað er at seyðurin fær loyvi at ganga í bygdini, og ikki minst, í havunum hjá fólki.
Og tað eru eisini fleiri og fleiri, sum eru ónøgd við arbeiði hjá bygdarráðnum í hesum málinum. Hetta verður nevnt sum týdningarmikið mál til hvørt kommunuval, men síðani hendir ikki meira.
Hvat er status nú???
Okkum kunnugt bar til at vetrarfriða (part) av Tvøroyri bíliga, tí hagarnir, sum áttu vetrarbitið, ikki kravdu stórvegis endurgjald. Hetta er eisini gjørt aðrastaðni.
Vestmanna Kommuna hevur gjørt kostnaðarmeting, sum vísir, at tað fer at kosta um 5.000.000 kr at vetrarfriða bygdina. Røktarheimið varð raðfest hægri, tí bar ikki til at vetrarfriða í hesi bygdarráðssetuni. Men vetrarfriðing verður heilt vist raðfest høgt, tí gerst hon helst veruleiki um ikki so langa tíð.
Ein annar ítøkiligur trupulleiki er markið millum Vestmanna og Kvívíkar Kommunur. Tað er sera trupult at hegna millum Vestmanna og Válin m.a. má hegn setast langt út í Heljareygaósan og rulluportur millum bygdirnar. Tí hevði tað besta verið, um Kvívíkar Kommuna vetrarfriðaði Válin, samstundis sum vit vetrarfriða Vestmanna.
Væntandi kemur lógaruppskot í Løgtingið í heyst, har skotið verður upp at gera vetrarfriðingina einfaldari og bíligari. Vit bíða við spenningi eftir hesum uppskoti.
Lækni
Juni 11 , 2012Hvat gerð VK ang um so eingin lækni søkir fast starv her í bygduni. Húsini skuldi vera sett í stand,hvør skal gjalda tað.
Ikki vetrarfriðað enn ? ?
Juni 11 , 2012Eg og familjan umhugsa at flyta heim og hava møguleika at keypa hús í Vestmanna, men nú síggi eg her á heimasíðuni, at Vestmanna enn ikki er vetrarfriðað fyri seyð. Er tað veruliga so galið? Um ja, hvussu leingi skal ein vænta, at tað heldur á?
Útiseti, sum ikki kemur heim at ganga í seyðalorti.
Sambært galdandi lóg – hon er frá 1937, men onkrar broytingar eru gjørdar so seint sum í 1951 – hevur seyðurin rætt til vetrarbit, um ikki er goldið fyri avtøku av vetrarbiti.
Vestmanna Kommuna hevur kannað, hvussu vit kunnu vetrarfriða bygdina. Vit eru komin til ta niðusrstøðu, at tað fer helst at kosta um 5 mió. kr at vetrarfriða Vestmanna.Kommunan hevur ikki møguleika at nýta um 5 mió. kr til vetrarfriðing í løtuni, tí vit hava raðfest aðrar íløgur fremri. Harumframt eru ymsar praktiskar forðingar. Vit vóna eisini, at Løgtingið skjótt fer at samtykkja lógaruppskot, sum kann gera vetrarfriðingina einfaldari og bíligari.
Seyður :(
Juni 11 , 2012Hvat er ikki so iriterandi at vakna og síggja 3 ær í havanum, tær hava etið allar páskaliljunar:(
Hvat hevur bydgdráðið gjørt fyri trivnaðin hjá miðal aldra fólkið? Mær vitandi einki.
Tað hevur verið skrivað nóg um vetrafriðing og borgarstjórin hevur úttala seg, at landstýrið kemur við eini loysn. Borgarstjórin eigur ein landsstýrismann, eg kundi hugsa mær at spurgt nær vit kunnu rokna við eini vetrafriðing?
Kanska tað er betri at flyta úr bygduni, sum er verður einki gjørt fyri trivnaðin hjá miðal aldra fólkið.
Eni sera ónøgdur borgari.
Sambært galdandi lóg – hon er frá 1937, men onkrar broytingar eru gjørdar so seint sum í 1951 – hevur seyðurin rætt til vetrarbit, um ikki er goldið fyri avtøku av vetrarbiti.
Kommunan kann vetrarfriða, men tað kostar helst um 5 mió. kr. Kommunan hevur ikki møguleika at nýta um 5 mió. kr til vetrarfriðing í løtuni, tí vit hava raðfest aðrar íløgur fremri. Harumframt eru ymsar praktiskar forðingar m.a. hegnið og rulluportrið millum Vestmanna og Válin. Vit vóna eisini, at Løgtingið skjótt fer at samtykkja lógaruppskot, sum kann gera vetrarfriðingina einfaldari og bíligari.
Vit halda avgjørt ikki, at Vestmanna Kommuna ger minni fyri sínar borgarar enn aðrar kommunur.
Bygdarádid
Juni 11 , 2012Bert ein vidmerking. Kommunan upplýsir á heimasíduni fartlf. nr. og privatar teldupost adressur hjá limun i bygdarádnum, helst i godari meining. Nú er tad so at fyrisitingarlógin ásetir m.a. at bygdarádslimir hava notatskyldu, og er tad tí sera óheppi at mál verda ávirkadi og møguliga avgreidd í loyndum, uttan at nakar veit av. Hervid er ikki sagt at tad er so, men haldi at hetta er óheppi, tí øll mál skulu avgreidast formliga ígjøgnum bygdarradid og ikki á annan hátt. Bygdarádslimirnir eiga javnan at vera mintir á hetta. Ein borgari
Vit skilja ikki ivamálið viðv. telefonnumrum o.ø.
Allir bygdarráðslimir vita av, at teir hava notatskyldu. Ongi mál verða avgreidd í loyndum, men ikki øll mál verða avgreidd á bygdarráðsfundi, tí í fleiri førum avgreiða umsitingin ella nevndirnar málini. Hetta er í samsvari við m.a. fyrisitingarlóg, fundarskipan og stýrisskipan.
Viðvíkjandi at taka í egnan Barm!
Juni 11 , 2012Eitt sum kommunan kann gera, fyri at skapa trivnað er at gera spælipláss ymsastaðni í bygdini. Havi verið í øðrum bygdum har ið spælipláss eru og børn stórtrívast í slíkum økjum. Rætt er at kommunan hevur hugsa nógv um vinnulív, kajøkji og vegir og annað gott, men tað leggja børnini ikki so nógv í!! Nú er Geilin ikki til longur, og mær vitandi var ætlanin at gera grønt økið har, tað sum er har nú er grót, og nakrir lyktapelar. Kanska hevði tað verið eitt hugskot at gjørt eitt spælipláss ella líknandi har og aðrastaðni í bygdini?? Tað eru børnini sum eru framtíðin og fortreytin fyri vøkstri og menning!!
Vit eru samd. Smærri upphæddir hava verið settar av til spæliplássið uppi í Miðalsbrekku, men enn er nakað væl á mál at fáa tað til eitt tíðarhóskandi spælipláss. Vit royna eisini at viðlíkahalda sparkivøllin í Flatabø. Okkurt fer at verða gjørt við økið, har gamli skúli stóð, somuleiðis er ætlanin at gera onkrar ábøtur á hondbóltsvøllin oman fyri skúlan.
barnaansing
Juni 06 , 2012Er tað sandheit at stovnarnir eru stongdir heilt fram til 12 august? Tað er leingi fyri tey sum ikki hava ommur og abbar at heita á
Gjáarlon og Látipípan eru stongdir í tríggjar vikur í summar, í viku 30, 31 og 32. Tvs. at teir eru stongdir frá mánadegnum 23. juli til og við fríggjadegnum 10. august.
Hetta hevur verið galdandi í fleiri ár. Tað vísir seg, at tørvurin fyri barnaansing er sera avmarkaður í juli/august, umframt at starvsfólkini jú eisini hava rætt til summarfrí.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
parkerings pláss uttan fyri høllina
Apríl 09 , 2014Er tað nøkur ætlan um at merkja parkeringspláss uttan fyri ítróttarhøllina?
Havi fleiri ferð uppliva at tá ið dystir eru í høllini er einki skil í hvussu bilarnir standa. Ringt hjá einum sjúkra bili at koma til staðar.
Heilsan ein sum nógv er í høllini.
Vegurin við Seglhúsið
Apríl 09 , 2014Halló VK :)
Er vegurin beint innanfyri Seglhúsið ikki lívsfarligur ? Vit sum koyra har dagliga hugsa ikki so nógv um tað, men tað kann verða skjótt at t.d. ein fremmanda bussur við ferðafólkið koyrur ov niðarliga og beint í har sum vegurin er "vekk"...... og tá er ov seint.
Breiðkan av vegi
Apríl 09 , 2014Hví verður stutta strekki av vegi frá Hanus Zachariassen niðan móti Marius í Garðastovu ikki breiðka ?
Ferðslutrygd
Apríl 09 , 2014Hey, VK !
Eg síggji at nógvara av hávatonnunum á vegunum í kommununi nærum eru vekk ella ikki síggjast. Eri stórliga bangin fyri at skjótt fer onkur vanlukka at henda av hesi orsøk. Hvat ger kommunan við hendan trupulleikan ?
Læknahúsini
Apríl 09 , 2014Eru læknahúsini seld?
Útstykking
Apríl 09 , 2014Hey, einaferð hoyrdist at ætlan var at útstykkja uttan fyri Hórará í Fjalslíð. Er nøkur tíðarætlan fyri hetta? Hvussu nógv grundstykkir eru eftir uppi í vestri ?
Søla av Læknahúsunum
Apríl 09 , 2014Síggi, at kommunan hevur lýst ognir til sølu, Sev-húsini og nú eisini Læknahúsini. Veit, at ónøgd hevur verið við staðset-ingini av nýggjum læknahølum, m.a. hevur verið nevnt, at økið heldur kundi verið nýtt til aktivitetir hjá skúlanum, umframt at vegurin í Gørðum ikki er egnaður til meiri ferðslu. Mítt uppskot er: Takið gomlu læknahúsini niður, byggið nýggja læknamiðstøð longur frammi á sama stykki, (ið alíkavæl liggur í órøkt), so kundu neyðug parkeringspláss verið gjørd, har verandi læknahús standa!
vestmenningur
Alt ov langt í millum
Apríl 08 , 2014Hey tit fittu fólk hjá VK !
Eg og maðurin halda at tað er alt ov langt ímillum at brøvini í "spyr bara" verða svara, kunnu tit ikki dagføra hetta oftari ?
:)
Rætt er, at tað av og á gongur ov leingi ímillum, at vit leggja spurningar og svar út á Spyr bara.
Hetta kemst ikki av vantandi áhuga, men tí at neyðugt er at brúka arbeiðsokruna til aðrar uppgávur. Vit skulu royna at gera tað betri framyvir :-)
Hundalív
Apríl 08 , 2014Hey tit, sat og hugdi eftir Dagur og Viku, so komu lýsingarnar har Tórshavnar kommuna hevði eina frálíka lýsing um at taka lort upp eftir hundinum sum man sjálvur eigir.
Hugsaði at hettar eisini kundi veri ynskiligt í okkara deiligu bygd.
Síggi dagligani fólk ganga túr við hundi, sum IKKI er í bandi. Hesin hundur ella tík fer inn á øki hjá øðrum og pissar og skítur har í børn spæla í tí hunaliga sandkassanum, sum pápin hevur gjørt. Fólkini, sum eiga hundin, støðga á, til hundurin er liðugur, og ganga so víðari.
Í morgin verður so aftur sama skilið, og eisini í ovurmorgin. Hugsi: er hettar OK?
Vit takka fyri viðmerkingina. Vit skilja væl tína frustratión, og tú manst ikki vera einsamallur.
Vónandi lesa viðkomandi hundaeigarar viðmerkingina hjá tær.
Vestmanna Kommuna hevur ongar ætlanir um at lýsa við hesum í almennu miðlunum. Men v it kunnu leggja eina áheitan út á heimasíðuni.
Vælvera
Apríl 08 , 2014Veit at hetta hevur einki við kommununa at gera, men haldi at hetta kann koma í henda teig kortini.
Havi verið í tí praktfulla "Neystinum" nakrar ferðir, men skiftingar rúmini eru ikki altíð gingin so væl um.
Havi sæð bæði tyggigummi, matrestir, jogurt íløt, vatnfløskur v.m. á gólvinum í skiftingarrúminum.
Eg vil heita á brúkararnar um at fara væl um, so skiftingaarrúmini kunnu verða snotulig og vit fáa varveitt okkara góðu vælveru-miðstøð.
Vinarliga ein "Neysta-brúkari"
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
7. apríl 2017
Allan Samuelsen kunngjørdi í Góðan morgun Føroyar nøkur nøvn til ársins Country -& Blues Festival.
Fleiri útlendsk nøvn eru við í ár. MRP ella Music Road Pilots er kunngjørt, og so kunna vit leggja afturat, LenneBrothers Band frá Týsklandi, Sarah Jory úr Onglandi, Axel O & CO. Stefania Svavarsdottir og Arnar Ingi Olafsson úr Íslandi, og síðst og ikki minst Stephen Pride úr USA.
Tey føroysku nøvnini eru Uni Debes, Hallur Joensen, Bluesette, Vágaverk, Tinganest og Froðbiar Sóknar Bluesfelag.
Fleiri nøvn og skrá kemur út seinni, og vit vilja minna tykkum á at prísurin hækkar fyrst í mai 2017.
Verið vælkomin til Sørvágs Country -& Blues Festival 8-10 juni.


text:
Seyðabrævið
Seyðabrævið er ein føroysk lóg, sum varð sett í gildi hin 28. juni 1298 av Hákuni jalli Magnussyni.[1] Lógin er skrivað á norrønum av biskup Erlandi, og er elsta varðveitta skriv í Føroyum. Brævið er ein víðkan av Gulatingslógini (landlov) skrivað í 1274 av Magnus Lagabøte. Erland biskupur var biskupur í Føroyum frá 25. januar 1269 fram til 1305, har hildið er, at Kongur Hákun 5. Magnusson setti hann av, vegnað krav frá føroyingum, tí Erland biskopur kravdi ov nógvan skatt, og kravdi arbeiðsmegi til at byggja nýggja Magnusar-Katedralin.
Tað finnast í dag tvey eintøk av Seyðabrævinum. Annað er á Landsskjalasavninum í Tórshavn, og hitt er á universitetsbókasavninum í Lund (Svøríki).
Í mótsetning til Føroyingasøgu, sum er skrivað í Íslandi, er Seyðabrævið skrivað í Føroyum, og er ein betri kelda til hvussu tann tíðin var fyri føroyingar.
16 lógargreinar í Seyðabrævinum[rætta | rætta wikitekst]
- Reglur um, at seyðaeigarin skal prógva ognarrættin áðren fletting
- Um at ganga á jørð hjá øðrum
- Um ein seyður er á fremmandari jørð
- Um hvussu ein kann temja villan seyð
- Um at at marka seyðin. Her verður gjørt klárt, at um fyrsta markið verður broytt, er tað at meta sum stuldur
- Um seyðahundar sum bíta, endurgjaldsskyldu og um talið av seyðum í einum haga
- Um hvussu long freistin er tá myndugleikarnir koma við ávaring
- Um skylduna at melda tá seyður kemur á fremmanda jørð
- Um at temja villan seyð - 2. partur
- Um at leiga jørð
- Um óynsktir gestir og um rættindi hjá fátøkum
- Um vitnir
- Um útreiðlur
- Um bústaðarrætt
- Um býti av tvøsti og spiki
- Um rekavið vm.
Myndir[rætta | rætta wikitekst]
Kelda[rætta | rætta wikitekst]
Bøkur[rætta | rætta wikitekst]
- Seyðabrævið / greitt úr hondum hava Jóhan Hendrik W. Poulsen og Ulf Zachariasen ; enskar týðingar: Michael Barnes & David R. Margolin ; tekningar: Janus Kamban. - Tórshavn: Føroya fróðskaparfelag, 1971. - 68 s. : myndir
- Hans Jacob Debes: Føroya søga 2 - Skattland og len. Tórshavn: Føroya Skúlabókagrunnur, 1995
- G. V. C. Young: Færøerne: fra vikingetiden til reformationen; på dansk ved Georg Rona. - Kbh.: Rosenkilde og Bagger, 1982. - 179 s. : myndir (við seyðabrævinum á donskum; upprunatittul : From the Vikings to the Reformation, Douglas, Isle of Man: Shearwater Press, 1979).
- Mikjel Sørlie: En færøysk-norsk lovbok fra omkring 1310: en studie i færøysk språkhistorie. - Tórshavn; Bergen: Universitetsforlaget : Mentunargrunnur Føroya Løgtings, 1965. - 76 s.


text:
Suðurstreymoyar Unga Tjóðveldið hevur til endamáls at virka fyri virksemi felagsins í Suðurstreymi. Tað er eisini ábyrgd teirra, at virksemi er. Tá tú gerst limur í Unga Tjóðveldinum gert tú sjálvvirkandi limur í økisfelagnum í tínum øki.
Vit í Suðurstreymoyar Unga Tjóðveldið eru ungdómar, ið savnast um mál og visjónir. Vit eru felag teirra, ið vilja bjóða seg fram í stríðnum fyri rættvísi.
Nevndin frá vinstu: Anna Katrina Mohr Iversen, Høgni Jákupsson, Maria Lyager, Mækir Brynhildarson Gullbein, Magnus Heinason Eysturoy, Brandar Heðinsson, Óli Køtlum, Rani Ravnsfjall, Villiam Meier. Alda Mohr Eyðunardóttir manglar á myndini.
Nevndin í Suðurstreymoyar Unga Tjóðveldið
Suðurstreymoyar Unga Tjóðveldið hevði aðalfund 27. februar 2017:
Magnus Heinason Eysturoy, formaður
Alda Mohr Eyðunardóttir, næstforkvinna
Maria Lyager, nevndarlimur
Brandar Heðinsson, landsnevndarumboð
Høgni Jákupsson, skrivari
Anna Katrina Mohr Iversen, nevndarlimur
Mækir Brynhildarson Gullbein, nevndarlimur
Óli Køtlum, kassameistari
Rani Ravnsfjall, tiltakslimur
Villiam Meier, tiltakslimur
Reglugerð Suðurstreymoyar Unga Tjóðveldsins kann lesast undir "Tað turra".


text:
- er ein triðing størri fyrsta ársfjórðing
Innflutningurin fyrsta ársfjórðing í ár var ein triðing størri enn sama tíðarskeið í fjør. Vit hava innflutt skip fyri 250 mió. í ár, móti einari mió. í fjør. Eisini hava vit goldið uml. helvtina meira fyri oljuna í ár, samanborið við fyrsta ársfjórðing í fjør.
Um vit ikki rokna skip og oljuna við, er innflutningurin minkaður 3%.
Influtningurin av tilfari til byggivinnuna, maskinir og amboð er minkaður uml. 20%, meðan tilfar til annan ídnað er á leið tað sama.
Í fjør innfluttu vit bilar fyri 15 mió. og í ár fyri 21 mió. so har er stórur vøkstur.
Innflutningurin til húsarhaldsnýtslu
Innflutningurin av vørum til beinleiðis húsarhaldsnýtslu er minkaður 9% fyrsta ársfjórðing. Her er tað serliga tær drúgvu nýtsluvørurnar sum vit keypa minni av, men vit brúka eisini færri pengar uppá mat og klæðir.
Í kreppuni fyrst í nítiárunum minkaði innflutningurin av drúgvum og hálvdrúgvum nýtsluvørum eisini nógv, meðan innflutningurin av mati og klæðum ikki minkaðu eins nógv.
Hyggja vit at gongdini frá 2000 og frammeftir, sæst, at framm móti 2005 er ikki stórur vøkstur í innflutningi av drúgvu og hálvdrúgvum nýtsluvørunum, men eftir hetta tekur tað av álvara dik á seg, í ein 2-3 ár, og síðan fellur tað skjótt aftur. Fyri matvørurnar er mynstri eitt annað, har javnur vøkstur er øll árini framm móti 2008 tá tað flatar út og síðan minkar spakuliga.
Innflutningurin av klæðum fylgir mynstrinum fyri tær drúgvu nýtsluvørurnar, tó eru sveiggjini ikki eins stór.
Fleiri innflutningstøl eru tøk í hagtalsgrunninum


text:
The Sims 2 Stuff packs
Stuff packs eru eyka tilfar til The Sims 2 telduspælið, sum gevur møguleika fyri eyka klæðum, møblum og øðrum. Nevnast kunnu t.d. Happy Holiday! Pack, Family Fun Stuff og Glamour Life Stuff.
The Sims 2: H&M Fashion Stuff[rætta | rætta wikitekst]
The Sims 2: H&M Fashion Stuff er ein eykapakki til The Sims 2. Umframt at brúka klæðir frá H&M, so ber eisini til at lata upp egnan H&M handil og skipa fyri H&M mótaframsýning. Hetta er fyrstu ferð, H&M brúkar telduspøl sum lið í sínari marknaðarføring. Nýggja Sims-spælið útkom 31. juni 2007 og varð ikki at fáa til keyps í handlunum hjá H&M, men einans í vanligum telduhandlum. Man má hava The Sims 2 fyri at spæla tað.


text:
Føroya Fólkaháskúli
Føroya Fólkaháskúli byrjaði sítt virksemi í leigaðum hølum á Stongunum í Klaksvík 5. november 1899. Árið eftir varð flutt í nýbygd hús í Føgrulíð vestanfyri Klakk - út móti Leirvíksfirði. Í 1909 vórðu bæði bygningurin og háskúlavirksemið flutt út í Hornabø í Havn, og har heldur Føroya Fólkaháskúli til enn.
Føroya Fólkaháskúli er ein grein av háskúlarørsluni, sum tók seg upp í Danmark um miðja 19. øld. Háskúlarørslan legði alstóran dent á "tað livandi orðið", ella um vit brúka eina nútíðarliga orðing: persónliga menning og almenna upplýsing. Stovnararnir, Rasmus Rasmussen úr Miðvági 1871 - 1962) og Símun av Skarði, ættaður av Skarði í Kunoy, (1872 - 1942), høvdu báðir verið á Askov Højskole skúlaárini 1896/1897 og 1897/1898. Símun var frammanundan útbúgvin lærari, og Rasmus var húsasmiður. Í 1898 fór Rasmus so á Danmarks Lærerhøjskole at fáa sær hægri útbúgving. Um summarið 1899 komu teir báðir heim til Føroya og fóru undir at fyrireika fyrsta háskúlaskeiðið, sum so byrjaði um heystið 1899 við 16 næmingum.
Stjórar á Føroya Fólkaháskúla[rætta | rætta wikitekst]
- Annfinnur Heinesen 2014-
- Rói Patursson 1988-2014
- Thorben Johannesen 1980-1988[1]
- Steinbjørn B. Jacobsen 1970–1980
- Marius Johannesen 1953–1970
- Jóhannes av Skarði 1942–1953
- Símun av Skarði 1889–1942
Keldur[rætta | rætta wikitekst]
Árni Dahl: Bókmentasøga II, s. 48ff


text:
Lestur í útheiminum
Fleiri og fleiri finna aðrar leiðir ella onnur lond til at fáa júst ta útbúgvingina, ið tey ynskja sær. Talið á teimum, sum royna onnur Norðurlond enn Danmark, er vaksandi og somuleiðis við teimum, sum fara út um Norðurlond.
Nýt hesar slóðir og kunna teg um útbúgvingarstøð um allan heimin:
Norðurlond:
Norden for dig - Síða um at flyta millum Norðurlond, eisini um hvussu tú ger tá ið tú er lesandi.
Danmark:
- Uddannelsesguiden - Ein sera hent síða við øllum tí, sum tú vilt vita um útbúgvingar í Danmark og útlandinum.
Finnland:
- Center for International Mobility (CIMO) - Kunning um útbúgvingar í Finnlandi
Grønland:
- ATTAT - Samskipan av útbúgvingum í Grønlandi
Ísland:
- Altjóða Skrivstovan í Íslandi - Kunning um útbúgvingar í Íslandi, eisini um útbúgvingar sum venda sær til útlendskar studentar
- Síða um útbúgving hjá íslendska mentamálaráðnum
Noreg:
- Samordna opptak - Sama sum KOT í Danmark
- utdanning.no - Norski útbúgvingarportalurin
- Pedlex - Kunning um ALLAR útbúgvingar í Noregi
- Study in Norway - Síða á enskum um útbúgvingar í Noregi
Svøríki:
- Högskoleverket - Ein myndugleiki í samband við mál viðv. universitet og hægri lærustovnar
- AllaStudier.se - Leita eftir lærugreinum ella landi
- studera.nu - Leitimaskina um útbúgvingar í Svøríki
- SWEDEN.SE - Síða á enskum um svenskar útbúgvingar
- Oresunddirekt.com - Til danir/føroyingar, ið vilja lesa í Svøríki
Útbúgvingar um allan heim:
- Brain Track - Kunningarsíða um universitet um allan heim
- AllaStudier.se - Svensk útbúgvingarleitisíða til allan heimin
- Hobsons - Kunning um útbúgvingar
- Alt om uddannelse.dk - Útbúgvingar um allan heim
Evropa:
- Eurydice - Kunning um útbúgvingar í Evropa
- Eures - Leitimaskian til útbúgvingar og arbeiði í Evropa, leita eftir máli, støði, landi og ella lærugrein
- Study in Europe - Finn Bachelor og Master skeið í Evropa
Stóra Bretland:
- British Council - Lestrarvegleiðing í Stóra Bretlandi
- UCAS - Universities + Colleges Admission Service
- Bretska Undirvísingarmálaráðið
- Bretskt Lestraratlas - Trýst á útbúgvingarstaðið og fá meira at vita
- Study in Scotland - Um útbúgvingarmøguleikar í Skotlandi
- UKCOSA - vegleiðing til útlendskar studentar í Stóra Bretlandi
- UKCISA - vegleiðing til útlendskar studentar í Stóra Bretlandi
- TimesOnline - The Good University Guide
- The Guardian - University Guide
- The Quality Assurance Agency for Higher Education
- First steps - Vegleiðing til útlendskar studentar í Stóra Bretlandi
- RIB: Student's Guide to Finding Accommodation - Hjálp til at finna bústað í London
Írland
- Education in Ireland - Alt um útbúgvingar í Írlandi og somuleiðis ein leitimaskina
- CAO - Central Application Office, Ireland
Týskland:
- Goethe-Institut - Vegleiðing um týskar útbúgvingar.
- Týski studentafelagsskapurin - Kunning um íbúðir, stuðul, fígging og mangt annað.
- Campus Germany - Síða við stórt sæð øllum tí, sum er vert at vita (og helst nógv afturat!) um Týskland sum lestrarland.
Niðurlond:
- Nuffic - Útbúgvingarsamskipan í Niðurlondum við kunning um útbúgvingar.
- Study in Holland
Italia:
- Citta della Scienza - Lestrarvegleiðingarmiðstøð í Italia
- Italien Information Service - Det italienske kulturinstitut í Keypmannhavn
- Study in Italy - Um at lesa í Italia
Frakland:
- Ambassade de France à Copenhague - Franska sendistovan í Danmark.
- CampusFrance - Fronsk skrivstova til altjóða flytføri.
- Cnous Crous - Vælferðartænasturnar hjá studentafelagsskapinum í Fraklandi.
Spania:
- Spanska mentamálaráðið
- Spain Exchange - Síða um at kalla allar útbúgvingarnar í Spania
- Universia España - Síða fyri útlendskar studentar í Spania
- Enforex - Lærið spanskt í Spania
Eysturríki:
- Uni Wegweiser - Kunningarsíðu hjá universitetunum í Eysturríki.
Sveis:
- Swissuni - Kunningarsíða hjá sveisisku universitetunum.
USA:
- Embassy of the United States - Amerikanska sendistovan í Keypmannahavn
- CollegeBoard - Kunning um universitet í USA, millum annað um fíggingarmøguleikar
- Ranking - Um hvørji universitet eru tey bestu í USA, sambært USnews
- Petersons - Leitimaskina til útbúgvingar í USA
- USNEI - Amerikanskt netverk við kunning um útbúgvingartilboð hjá U. S. Department of Education
- Edupass - The SmartStudent Guide to studying in the USA
- Education USA - Góð leitimaskina til útbúgvingar í USA
- Danmark Amerika Fondet/Fulbrightkommissionen - Sera góð og viðkomandi síða um USA sum lestrarland
- BigFuture - Get ready for college
Kanada:
- StudyCanada - Lestrarvegleiðing um Kanada
- StudyinCanada - Kunning um útbúgvingar í Kanada
- Canada International - Kunningarsíða hjá kanadisku stjórnini um Kanada
- Studying in Canada
Avstralia:
- Department of Education - Australska útbúgvingarmálaráðið
- Studying in Australia - Almenna útbúgvingarheimasíðan hjá avstralsku stjórnini
- StudyLink - Um lestrarmøguleikar í Avstralia
- edu. - Tey hjálpa donskum ríkisborgarum, sum ætla sær at lesa í Avstralia og Ný Sælandi
- Study Australia - Ókeypis leitimaskina til útbúgvingar í Avstralia
Ný Sæland:
- Education in New Zealand - Um útbúgvingar í Ný Sælandi
- New Zealand Educated - Leitimaskina til útbúgvingar í Ný Sælandi og kunning um landið
- edu. - Tey hjálpa donskum ríkisborgarum, sum ætla sær at lesa í Avstralia og Ný Sælandi
Japan:
- Japan Student Services Organization - Síða hjá japanska studentafelagnum
Suður Afrika:
- Study South Africa - Almenn síða um hægri útbúgvingar í Suðurafrika


text:
Føroyskt íkast í umfatandi útgávu um havrættarspurningar
Bjørn Kunoy hevur skrivað eina av greinunum í nýggjari, umfatandi vísindabók um havrætt, sum er útgivin av franska forlagnum Pedone, undir leiðslu av Alain Pellet, Mathias Forteau og Jean Marc Thouvenin. Teir eru professarar í lóg í Université Paris X Nanterre.
Tað eru greinar frá 60 leiðandi serfrøðingum í altjóðarætti úr ymiskum londum í bókini, sum er 1322 síður og hevur til endamáls at greina út í æsir allar samtíðar spurningar um havrætt. Bókin nevnist ”Traité de droit international de la mer”.
Greinin hjá Bjørn nevnist ”Zone Économique Exclusive”. Hon er ein altjóðarættarlig greining av rættarligum viðurskiftum, ið gera seg galdandi í búskaparøkinum, t.e. sjóøkið sum er frá 12 fjórðingum og út til 200 fjórðingar frá grundlinjunum, her uppií hvørji rættindi og skyldir, onnur enn fiskivinnurelateraði, strandalond hava í sjóøkinum frá 12 og út til 200 fjórðingar.
Meira sæst um bókina her
Mynd: Nordlysid.fo


text:
Pætur Albinus 08.02.2018 (21:39)
Kyndil omaná ímóti VÍF
Seinasta av teimum fýra fyrru hálvfinalunum í føroyskum steypahondbólti varð spæld í høllini á Hálsi í kvøld, har menninir hjá Kyndli og VÍF spældu.
VÍF var omaná í fyrra hálvleiki, eina løtu 9-5, men tað svingaði nógv, og Kyndil vann seg inn aftur í dystin. Tað var tó VÍF, sum fór til hálvleiks á odda 15-14.
Í seinna hálvleiki eydnaðist betur hjá Kyndli, sum stundum var á odda við trimum málum, men VÍF fekk tó svarað aftur og fáar minuttir fyri leiklok stóð á jøvnum 25-25.
Tað var tó heimaliðið, sum stóð seg betur í dystarendanum. 27-25 var Kyndil á odda, tá ið Kyndil tók timeout við einans sjey sekundum eftir, og tað eydnaðist í allarevstu løtu Høgna Klein Olsen at fáa bóltin í málið, soleiðis at Kyndil vann 28-25.
Hetta var óivað eitt nøktandi útgangsstøði hjá Kyndli undan seinnu hálvfinaluni, sum verður í Vestmanna sunnudagin kl.16.00.
Kyndil – VÍF 28-25 (14-15)
Kyndil: Tummas Pauli Hanusarson 6, Bartal Klein Olsen 5, Høgni Klein Olsen 3, David Edvardsen 3, Rókur Akralíð 3, Eirikur Simonsen 3, Rógvi Dal-Christiansen 3, Hjalti Mohr Jacobsen 1, Rani Ellingsgaard 1
VÍF: Filip Jojic 12, Julian Olsen 6, Miki Duko Sørensen 2, Andrias Eriksen 2, Sjúrður Olsen 2, Bjarti Hansen 1
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Jóannes Hansen 11.02.2018 (18:21)
Liverpool styrkti um sína støðu
Meðan Manchester United fyrr í dag kiksaði á útivølli í Newcastle, so avgreiddi Liverpool sín setning. Í kvøld vann Liverpool 2-0 í Southampton.
Longu eftir fyrra hálvleik var støðan 2-0. Aftur í kvøld var Mohamed Salah stóri maðurin hjá Liverpool. Hesa ferð var tað saman við Robert Firmino, sum skoraði fyrra málið longu í sætta minutti.
Mohamed Salah átti uppleggið til fyrra málið, og tríggjar minuttir undan steðginum skoraði hann seinna málið. Tá var tað Robert Firmino, sum átti uppleggið.
Tapið í kvøld ber við sær, at Southampton framvegis er undir strikuni.
Sigurin ber við sær, at Liverpool nú er á triðja plássi. Tað eru tvey færri enn Manchester United og tvey fleiri enn Tottenham.
Í annaðkvøld skal Chelsea spæla síðsta dystin í hesum umfarinum. Hann verður á heimavølli ímóti botnliðnum West Bromwich Albion. Um tað eydnast Chelsea at vinna, so fer tað at bera við sær, at Tottenham verður trýst av aftur fjórða plássinum, sum er so týdningarmikið at enda á, tí tað ber við sær rættin at luttaka í europeisku meistarakappingini í summar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Barbara Holm 12.02.2018 (09:28)
Valentines dagur: Serliga tey ungu hátíðarhalda dagin
- At hátíðarhalda Valentines dag í Føroyum vindur upp á seg, men tað eru tó ikki tey eldru ættarliðini, sum tíma, sigur Rúna Lamhauge frá Árstíðunum. Útlendsk rák koma mangan inn yvir okkum. Summi fáa fastatøkur, onnur fara framvið uttan stórvegis hóvasták. Men eitt rák, sum hevur vundið upp á seg seinastu árini, er kærleiksdagurin Valentins
Tey flestu kenna dagin úr USA, har blómu og sjokolatahandlar hava góðar dagar hendan dagin, tí tað er siður at keypa slíkt. Og soleiðis er tað eisini í Føroyum. Rúna Lamhauge, eigari av blómuhandlinum Árstíðirnar sigur við in.fo, at hesa vikuna koma óvanliga nógvar rósur í handilin.
- Tað er alt tað romantiska, sum fólk keypa. Reyða rósur, sjokoláta, og annars aðrar reyðar blómur, greiðir hon frá.
Hon heldur, at tað hevur vundið nógv upp á seg í Føroyum, hóast tað ikki eru tey eldri ættarliðini, sum hátíðarhalda dagin.
- Eg haldi ikki tað er eitt bólkatrýst um, at man skal keypa slíkt hendan dagin. Hóast dagurin vindur upp á seg hvørt ár, so er tað ikki soleiðis, at øll mugu vera við, greiðir Rúna Lamhauge.
Víðari sigur hon, at tað er ikki bara tann 14. februar, at reyðar rósur verða keyptar.
- Vit selja eisini nógvar reyðar blómur dagin eftir. Tað eru typiskt tey, sum hava gloymt tað, sigur Rúna Lamhauge.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Rúsevnismisnýtsla og sálarligar avbjóðingar
Rúsevnismisnýtsla er tengd at sosialum og sálarligum avbjóðingum. Vit vita frá ESPAD kanningunum, at rúsevnisnýtsla er nógv lægri millum 15 ára gomul í Føroyum enn í flestu evropeiskum londum.
les meir
Frásøgn frá 7. fundi um rúsevnisstøðuna í Føroyum 23. oktober 2012
Samanumtikið tykist tað sum, at narkotika innflutningurin
les meir
Nøkur orð um rúsevni
Av og á seinastu árini hoyra vit í miðlunum um ung, sum óvæntað eru vorðin ávirkað av rúsevnum.
les meir
Nordisk rusmiddelkonference - August 2011
Fólkaheilsuráðið var vertur, tá Nordisk rusmiddelkonference var hildin
les meir
Frásøgn frá fundi um rúsevnisstøðuna í Føroyum
Fundurin var 4. fundur um rúsevnisstøðuna í Føroyðum og varð hildin á Fólkaheilsuráðnum tann 2. juni 2010.
les meir
Til foreldur: At vera bundin av rúsevnum
At vera bundin sálarliga er ein sjúklig tráan eftir ávísum evni
les meir
Stutt um amfetamin
Kallinavn og útsjónd: Amfetamin verður eisini rópt „speed“.
les meir
Fundur um rúsevnisstøðuna 12/11-2008
Niðurstøðan av fundinum var, at tað eru framvegis narkotisk evni í umfari í Føroyum
les meir
Til foreldur: Hent at vita um rúsevni
Til foreldur: Hent at vita um rúsevni
les meir
Bóklingur til ung um rúsevni
Kennir tú onkran, sum er í vanda fyri at blíva bundin av rúsevnum, so sig teimum, at tú heldur tey eru bundin
les meir
Hvad indeholder ecstasy pillerne.pdf Sundhedsstyrelsen, 2006